
Traducătorul şi-a impus programatic, în limita 
posibilităţilor sale, respectarea riguroasă a formei şi 
spiritului acestei capodopere a teatrului baroc, păstrând 
numărul de versuri din original, întreaga desfăşurare de 
conceptism retoric şi fast muzical a discursului dramatic, 
până la rimele interioare, frângerile de vers şi jocurile de 
cuvinte caracteristice. S-a respectat cu strictețe 
configuraţia  prozodică, de o mare diversitate, a 
originalului. Nu ni se pare inutilă o trecere în revistă a 
acesteia: 

a. Românce, vers prin excelenţă narativ, constă dintr- 
un număr variabil de versuri trohaice de 7 sau 8 silabe, 
versurile pare fiind construite pe o asonantă vocalică 
unică. Traducerea de faţă încearcă să asimileze, după câte 
ştim, pentru prima oară, versificaţiei româneşti, această 
formă caracteristic hispanică. 

b. Redondilla, strofă de patru versuri trohaice de 7 
sau 8 silabe, rimate abba. 

c. Quintilla, strofă de cinci versuri trohaice de 7 sau 8 
silabe, cu două rime în aranjamente variabile, dintre care 
cele - mai frecvente sunt: aabba, abbaa, ababa, sau ababb; 
în piesa de faţă: ababa... 

d. Decima, combinaţie de două gquintillas, dar cu rime 
fixe: abbaaccdde. 

e. Silva, constă dintr-o succesiune de versuri iambice 
de 7 şi 11 silabe (în trad. Şi 6 şi 10) rimate: sa, bb, ce... 

Î. Octava real, similară cu ottava rima italiană, constă 
din 8 versuri iambice de 11 silabe (în trad. Şi 10) rimate: 
abababec. 

Iată incidenţa acestor forme prozodice în Viaţa e vis: 

Actul întâi: silvas (1 - 102); decimas (103 - 172); 
quintillas (173 - 272); românce (273 - 474); guintillas 
(475599); românce (600 - 985). 


Actul al doilea: românce (1 - 238); redondillas 
(239562); silvas (563 - 738); românce (739 - 1032); 
decimas (1033 - 1202). 

Actul al treilea: românce (1 - 240); octavas reales 
(241304); redondillas (305 - 468); silvas (469 - 502); 
românce (503 - 828); redondillas (829 - 908); 2 versuri 
repetate (909 - 910); românce (911 - 1132). 

PERSOANELE CARE VORBESC ÎN PIESA 

ROSAURA, doamnă 

SEGISMUNDO, prinţ 

CLOTALDO, bătrân 

ESTRELLA, infantă 

CLARIN, bufon! 

SOLDAŢI 

BASILIO, rege 

ASTOLFO, prinţ 

STRĂJERI MUZICANŢI 

ACTUL ÎNTÂI 

(Pe un munte intră Rosaura, îmbrăcată în haine 
bărbăteşti de călătorie, şi, rostind primele versuri, 
coboară.) 

ROSAURA 

O hipogrif focos ce-ai alergat ca vântu-n sus şi-n jos, 
fulger nearzător „peşte fără solzi, şoim incolor şi cal fără 
instinct firesc, pe unde-n strâmbul labirint de stâncărie 
goală, te-arunci, şi sari, şi-n hăuri dai năvală? 

Rămâi pe creste vane, cu un Faeton pentru lighioane; 

eu, neavând alt drum decât cel scris de-a Sorţii lege- 
acum, oarbă şi disperată, am să cobor costişa încurcată a 
falnicului munte ce şi pe soare-n stare-i să-l încrunte 

Polonie, rea gazdă străinului te-arăţi, când prima-ţi 
brazdă sub paşi i-o scrii cu sânge, că greu ajuns, ajuns de 
greu se frânge. 

Destinu-mi bine-o spune; 

dar unde milă un sărman s-adune? 


1 Două dintre personaje au nume semnificative : Estrella -stea — şi 
Clarin — trompetă, trimbiţă, goarnă — dînd loc la numeroase jocuri de 
cuvinte, uşor reperabile în text. 


(Intră Clarin, bufon.) 

CLARIN 

Zi doi şi nu-mi da voie să huzuresc când tu eşti în 
nevoie, că dacă doi din ţară plecat-am împreună-odinioară 
să ne-ncercăm norocul, doi prin sminteli şi chinuri în tot 
locul aici abia sosirăm şi muntele în doi îl ocolirăm, nu-i 
trist să nu mă numeri când şi necazul l-am purtat pe 
umeri? 

ROSAURA 

N-am vrut să-mi fii părtaş. 

Clarin, durerii, ea să nu-ţi mai laşi, nesomnu-n plâns 
trecându-l, lipsit de dreptul mângâierii gândul. 

Oatât e de plăcut să plângi, un filosof zicea-n trecut, 
încât, râvnind să plângi, urgia-asupră-ţi dinadins ţi-o 
strângi. 

CLARIN 

Zău, firoscosul tău e-un ghiuj beţiv şi nu i-ar prinde 
rău vreo mie de scatoalce şi-apoi, pe drept, îşi n bălți de 
lacrimi calce. 

Dar, doamnă, vreau să ştiu ce facem noi, pe jos, 
pierduţi, târziu, pe-un munte sterp şi mare. 

Când soarele spre alte zări dispare? 

ROSAURA 

De ce-ntâmplări ciudate-avurăm parte! 

Dar dacă văzul năluciri deşarte nu mi-l supun, pe-o 
stâncă, sub geana zilei temătoare încă, mi-apare înainte ca 
o clădire. 

CLARIN 

Ori dorinţa-mi minte, ori văd c-adevărat e. 

ROSAURA 

În gol de stânci se naşte o cetate atâta de firavă, c- 
abia cutează către soare-n slavă, iar zidăria-i sură, durată- 
ntr-o barbară-arhitectură, se-aseamănă, captivă la poala- 
atâtor stânci suite stivă ce soarele-l adumbră, c-un bolovan 
căzut în valea sumbră. 

CLARIN 

Să mergem mai aproape, că doar privitul n-are să ne 
scape şi, doamnă, zău, mai bine-i să fim primiţi frumos la 


vremea cinei într-însul. 

ROSAURA 

Poarta mare 

— Sau fiorosul bot - deschisă pare şi din străfund, 
coclită, se naşte noaptea-ntr-însul zămislită. 

Se aude zornăit de lanţuri. 

CLARIN 

Vai, vai, ce-aud din faţă? 

ROSAURA 

Sunt stâlp înmărmurit de foc şi gheaţă. 

CLARIN 

Nu zornăie lănţugul? 

Să mor, e vreun ocnaş ce rabdă jugul: 

aşa-i, că prea mă tem. 

(Segismundo, dinăuntru.) 

SEGISMUNDO 

Sărman de mine, vai, amar blestem! 

ROSAURA 

Ce jalnic glas se-aude! 

Cu noi dureri şi chinuri lupt, mai crude. 

CLARIN 

Iar eu cu alte frici. 

ROSAURA, CLARIN 

CLARIN 

Stăpână... 

ROSAURA 

Să fugim de-aici, de turnul fermecat. 

CLARIN 

Zău, n-am putere, deşi doar asta sufletul mi-o cere. 

ROSAURA 

Nu-i o făclie-acea suflare muribundă, pală stea ce-n 
pieritoare oaze, cu zvâcnet de văpăi şi puls de raze 
întunecă mai rău lăcaşul negru c-o sclipire-n hău? 

Ba da, căci în bătaia-i pot desluşi cu greu că-n partea 
aia-i o temniţă obscură, mormânt în care - un viu cadavru- 
ndură, şi, mai de necrezut, în piei de fiare zace-un om pe 
lut sub lanţuri fără milă, şi singuru-i tovarăş e-o feştilă. 

Far cum scăpare nu-i, să ascultăm de-aici năpasta lui, 


ce zice să vedem. 

(Se arată Segismundo, îmbrăcat în piei de 
sălbăticiuni, legat cu un lanţ, la lumina unei feştile.) 

SEGISMUNDO 

Sărman de mine, vai, amar blestem! 

Ceruri, vreau să fac lumină şi, de vreme ce barbar 
mă loviti, să ştiu măcar naşterea-mi de ce vă-ntină, chit că 
şi-a te naşte-i vină şi delictul mi-e ştiut; 

rost temednic aţi avut de pedeapsă şi-anatemă, căci a 
omului supremă vină e că s-a născut. 

Dar aş vrea să pot cunoaşte, ca să nu mă mai frământ 

— Vorba ne mai aducând despre vina de-a te naşte -, 
ce vă fac de tot mă paşte o pedeapsă şi mai mare? 

Nu-s născuţi şi ceilalţi oare? 

Dacă da, de ce atunci, cerule, plăceri le-arunci mie- 
oprite din născare? 

Naşte pasărea-n migală de splendoare suverană, şi 
abia e crin de pană ori buchet cu-aripi de gală, că prin 
etereea sală fulger ceru-l şi străbate, făr-a mai gin di să 
cate pacea cuibului pe ram: 

eu, când măi mult suflet am, nici cât ea n-am 
libertate? 

Naşte fiara şi, de fel cu frumos tărcată piele, pare- 
abia un câmp de stele 

— Har savantului penel 

— Că, aprinsă la măcel, omenească-ananghie-i scoate 
mâi cruzi colţi de răutate, monstru-n labirint pândind: 

eu, mai ager simţ vădind, nici cât ea n-am libertate? 

Peştele nici nu respiră, plod de mâl şi lintiţi parcă, şi, 
abia de solzi o barcă, peste unde-n salt se-admiră 
pretutindeni vie spiră, măsurând Imensitate de-ape adânci 
şi-ntinse toate, cum îl poartă recea lege: 

eu, când liber pot alege, nici cât el n-am libertate? 

Naşte-un pârâiaş, şopârlă despletită-n mărgărint, şi, 
năpârcă-abia de-argint, printre flori se sfarmă gârlă şi un 
cânt de slavă-azvârlă spre florala bunătate, că prin ea 
măreț răzbate spre câmpii deschise-n faţă: 

eu, mai plin ca el ide viaţă, nici cât el n-am libertate? 


Pătimirii rob de tot. 

Etnă clocotind de-a dreptul, ah, aş vrea să-mi sfâşii 
pieptul inima-n bucăţi să-mi scot. 

Ce temei, ce lege pot omului să-i fure-orbeşte cel mai 
dulce drept ce creşte peste drepturi, cel mai rar, pus de 
Domnul în cleştar, fiară, pasăre şi peşte? 

ROSAURA 

Spusa-i îmi stârneşte-alai de-nfricări şi milă multă. 

SEGISMUNDO 

Cine glasul mi-l ascultă? 

Tu, Clotaldo? 

CLARIN 

Zi c-aşa-i. 

ROSAURA 

Tot om trist ţi-aude, vai, pe sub frigul bolţii-aceste, 
melancolica poveste. 

segismundo 

N-ai să ieşi de-aicea viu 

(O prinde.) 

ca să nu mai ştii că ştiu plânsul că mi-l ştii cum este. 

Doar fiindc-ai auzit, între braţele-mi vânjoase viaţă 
am să-ţi frâng şi oase. 

CLARIN 

Surd cum sunt, n-am izbutit să te-ascult. 

ROSAURA 

Dac-ai venit om pe lume, prosternarea mi-e de-ajuns 
să-ţi smulg iertarea. 

SEGISMUNDO 

Glasul când ţi-aud mă-nduplec, chipul ţi-l zăresc şi nu 
plec, şi mă tulburi cu-nchinarea. 

Cine eşti? Deşi puţine ştiu de-al lumii-aşezământ, căci 
şi leagăn, şi mormânt turnu-acesta-i pentru mine, şi deşi în 
jur, vezi bine, de când sunt - de sunt! - cuprind doar 
pustia-n ochi cu jind, unde vieţui ticălos, viu schelet 
neputincios ori biet suflet mort fiind; 

şi deşi alt om vreodată nu văd în afara celui căruia 
mereu mă jelui, singurul care-mi arată ce-i prin cer şi-n 
lumea toată: 


şi deşi, oricât m-asemeni cu un om neom din cremeni, 
sub himere şi mirare, om mă număr printre fiare şi sunt 
fiară printre semeni; 

şi deşi-n restrişti grozave, şi politică-am urmat de 
jivine învăţat şi de păsări în zăbave, şi-ale astrelor suave 
cruguri des le-am desluşit, tu, doar tu mi-ai țintuit de 
necaz însufleţire, minunare de privire şi de-auz extaz 
uimit. 

Iar şi iarăşi te zăresc şi-mi aprinzi mai nou extazul, şi, 
văzându-ţi iar obrazul, mai mult vreau să ţi-l privesc. 

Ochi hidropici bănuiesc că mi-s ochii-n sinea lor: 

de-i să bei ucigător, ei beau măi mult, guri avide, şi, 
cum văzul mă ucide, simt de câte văd că mor. 

Să te văd şi pot pieri, căci mă-ntreb, pierzând 
puterea, dacă moarte mi-e vederea, nevederea-ţi ce mi-ar 
fi. 

Mai grea moarte s-ar vădi, furii, răni, turbări deşarte; 

moarte-ar fi: din orice parte simt asprimea-i peste 
fire, viaţa în nefericire stând ca-n fericire moarte. 

ROSAURA 

Uluit de-a ta vedere, de vorbirea ta uimit, ce să-ţi 
spun nu-s dumirit, nici ce desluşiri ţi-aş cere; 

doar cereasca priveghere ştiu aici că m-a-ndrumat 
să-mi văd chinul mângâiat, mângâiere dacă poate un 
nefericit a scoate om văzând mai împilat. 

Despre - un filosof se zice că, sărac, lihnit de foame, 
fu silit, în loc de poame, buruiană să dumice. 

Oare - o fi vreun neferice 

— Se-ntreba - mai cu ponoase? 

Şi văzu, când capu-ntoarse, înc-un filosof mergând 
după el şi adunând frunzele ce le-aruncase. 

Căinându-mi soarta dură vieţuiam aici pe lume şi- 
ntrebându-mă anume de-o mai fi vreun ins ce-ndură scrisă 
mai bogată-n ură, jalea-ţi fu răspunsu-ales şi, trezit dintr- 
un eres, văd, ca să te-alini cu ele, că necazurile mele 
bucuros le-ai fi cules. 

Şi gândind că prin necazu-mi te-ai mai mângâia 
oleacă, ascultare dă-mi şi-adună tot ce va să-mi 


prisosească. 

Sunt... 

CLOTALDO 

Străjeri din turnu-acesta, voi, ce, laşi ori gură-cască, 
aţi lăsat doi inşi încoace drum spre temniţă să-şi facă... 

ROSAURA 

lar mă tulbur. 

SEGISMUNDO 

E Clotaldo, cel ce-aicea mă veghează. 

Nu-mi mai seacă nenorocul? 

clotaldo 

(Dinăuntru) 

Alergaţi şi, cu fereală, fără a-i lăsa să lupte, prindeţi- 
mi-i sau să moară. 

TOŢI DE AFARA 

Trădători 

CLARIN 

Străjeri din turn care ne-aţi lăsat pe poartă, dacă-i 
vorba să alegem, prinderea ni-i mai uşoară. 

(Intră Clotaldo, cu un pistol, şi soldații. toți au feţele 
acoperite.) 

clotaldo 

Faţa toţi v-acoperiţi-o şi luaţi cu toţii seamă, cită 
vreme-aici ne-aflăm nimenea nu ne cunoască. 

CLARIN 

Măsculiţe. zău, nu glumă! 

CLOTALDO 

Voi, ce-n neştiinţă gravă semnul şi hotaru-acestui loc 
ne-ngăduit călcarăţi peste-al regelui decret ce-a voit să nu- 
ndrăznească nimeni a scruta - minunea ce sub stânci, aici, 
se-ngroapă! 

Vieţi predaţi-vă şi arme, că de nu, pistolu-aşteaptă, 
viperă de-oţel, să scuipe neîndurătoare - otravă - două 
gloanţe-a căror flăcări vor stârni-n văzduhuri larmă. 

SEGISMUNDO 

Nu, tirane, înainte ca mânia-ţi să lovească, jur c-o să- 
mi atârne viaţa prinsă-n lanţul jalnic zdreanţă, şi, pe 
Dumnezeu, într-însul carnea mi-o voi rupe toată, şi cu 


dinţii, şi cu mana printre tancuri, mai degrabă chinul lor 
decât să-ngădui şi să plâng ofensa gravă. 

CLOTALDO 

Nenorocul, Segismundo, dacă ştii c-atât te-apasă, că- 
nainte de-a te naşte ceru-a vrut să mori, şi dacă temniţa o 
ştii că-ţi este pentru furia-ţi semeaţă frâu menit să ţi-o 
supună şi zăbală s-o strunească, ce te mai făleşti? închideţi 
uşa strâmtei carceri, zacă-n bezna ei ascuns. 

(îi închid uşa şi se aude dinăuntru.) 

SEGISMUNDO 

O, ceruri, bine că-mi răpiți întreagă libertatea, căci 
altminteri nou gigant în contra voastră aş porni şi tot 
cleştarul soarelui vrând praf să-l sfarăm, pe temei de 
stâncă-aş pune munţi înalţi de jasp grămadă! 

CLOTALDO 

Poate ca să n-o poţi face azi înduri atâta caznă. 

ROSAURA 

Văd că te-a jignit trufia, şi-aş vădi doar ignoranță 
necerând umil iertare pentru viaţa-mi prosternată. 

Umilinţa-mi să te mişte, căci asprimea ţi-ar fi rară 
dacă nici smeriţi, nici trufaşi nu te mai înduioşează. 

CLARIN 

Iar dacă de Umilinţă şi Trufie tot nu-ţi pasă,? 

chiar dacă sacramentale jocuri mii le-nfăţişează, nici 
smerit, nici trufaş caut, la jumate de postată între ele, să-ţi 
înduplec iertăciunea generoasă. 

CLOTALDO, SOLDAŢII 

SOLDAŢII 

Stăpâne... 

CLOTALDO 

Dezarmaţi-i-pe-amândoi şi c-o năframă să-i legaţi la 
ochi, ca drumul nu cumva, ieşind, să-l vadă. 

ROSAURA 

lată-mi spada, numai ţie se cuvine-ncredinţată, căci, 
oricum, eşti cel mai mare peste toţi, şi ea nu rabdă ins mai 


2 (Umilinţa, personificare a unei virtuţi, şi Trufia, personificare a unui 
păcat, erau personaje alegorice, care, alături de Viciu şi Virtute, se 
întîlneau de obicei în autos sacramentalei.) 


mic în rang s-o ţină. 

CLARIN 

Ba a mea şi de-o otreapă vrednică-i: v-o dau deci 
vouă! 

ROSAURA 

Şi de-i scris să mor, în pază vreau să-ţi las, pentru 
ndurare, un zălog cu preţ şi vază de la omul ce-l încinse ca 
stăpân odinioară; 

Ia-o, rogu-te, păstreaz-o, căci deşi nu ştiu ce taină 
zace-n ea, ştiu că de spada aurită mi se leagă mari secrete 
şi-n nădejdea ei venii-n polona ţară ca să mă răzbun. 

CLOTALDO 

(O, Doamne, ce aud? 

Mai rău m-apasă tulburare şi nelinişti, spaime, şi 
dureri, şi groaza.) 

Cin ţi-a dat-o? 

ROSAURA 

O femeie. 

CLOTALDO 

Cum o cheamă? 

ROSAURA 

Nu-mi e dată voie-a spune. 

CLOTALDO 

Ce te face-dar să bănuieşti că-n spadă zace-o taină, 
sau ştiut-ai? 

ROSAURA 

Cin mi-a dat-o-mi zise: 

„Pleacă în Polonia şi-acolo, cu silinţi, răbdare-ori 
artă, ia ca nobilii cu toţii spada aceasta să ţi-o vadă: 

unul ştiu c-o să te-ajute şi-are să te ocrotească”; 

dar, gândind că poate moartea, n-a voit să mi-l 
numească. 

CLOTALDO 

(Ce mi-e dat s-aud, vai, Doamne? 

Încă nu-mi dau bine seamă dacă tot ce mi se-ntâmplă 
este-aievea sau fantasmă. 

Însumi spada i-am lăsat-o 

Violantei cea frumoasă, eu, drept semn că-ncins cu 


dânsa cine vine-n mine află dragoste ca fiu de sânge şi- 
ocrotire ca de tată. 

Cum să ies, sărman de mine, din viitoarea fără 
seamăn, dac-adusă ca să-l sprijin, şi-o aduce ca să moară, 
condamnat fiind la moarte cel la mine-ajuns? Ce aspră 
cumpănă! Ce rea ursită! 

Cât de schimbătoare soartă! 

Al meu e şi mi-o spune chiar şi inima-n alarmă, care, 
ca să-l vadă, strigă prinsă-n piept şi-i bate-n poartă cu- 
aripile, dar, cum nu e-n stare-a sparge niciun lacăt, face ca 
şi-ntemniţatul care, zvon prinzând din stradă, pe fereastră 
se azvârlă, şi, ca el, fără să poată şti ce e, aude zgomot şi 
de zor la ochi se-arată 

— Ce i-a pieptului ferestre - şi prin lacrimi sare- 
afară. 

Ce să fac, o, Doamne sfinte? 

Ce să fac? Fiindcă dacă-l duc la Rege, 1 duc, vai mie, 
drept la moarte. De pedeapsă ascunzându-l, calc credinţa 

Regelui cândva jurată. 

De iubire dintr-o parte şi-ascultare de cealaltă sunt 
învins. Dar ce mai şovăi? 

Nu-i credinţa mai înaltă ca onoarea şi ca viaţa? 

Deci s-o scap, iar el să moară. 

Mai mult, dacă stau şi cuget că prin răzbunare- 
ncearcă să-şi răscumpere-o jignire, omul ofensat e-o 
zdreanţă. 

Nu-i copilul meu, nu, nu e, nu curatu-mi sânge-l 
scaldă. 

Dac-o-mprejurare însă cărei nimenea nu-i scapă l-a 
pândit, fiind onoarea tare gingaşă plămadă că un simplu 
gest o frânge şi-o pătează chiar şi-un freamăt, ce-i rămâne 
oare-a face unui nobil, pân' la capăt, altceva decât, 
primejdii înfruntând, s-o regăsească? 

E copilul meu de sânge, văd după virtutea-i trează; 

aşadar, oricât mai şovăi, una-i calea înţeleaptă. 

Regelui să-i spun ca fiu mi-e, chiar de-o porunci să 
moară. 

Poate că văzând credinţa-mi tot statornică, îl iartă; 


Iar de-l merit viu, jignirea îl ajut, de bună seamă, să- 
şi răzbune; dacă totuşi, neclintit în legea-i aspră. 

Regele-l dă morţii, moare făr-a şti că eu i-a tată.) 

Hai, străinilor, cu mine, nu vă temeţi că tovarăşi de 
nefericire n-aveţi; 

În atare grea-ndoială nu ştiu, dintre viaţă-ori moarte, 
care-i cea mai crudă caznă. 

(Ies. Dintr-o parte intră Astolfo, însoţit de soldaţi, şi 
din cealaltă, Estrella, cu doamnele sale. Muzică.) 

astolfo 

Când ţi-apar din nou, superbe, razele, cândva 
comete, totul într-o salvă fierbe, tobe repezi şi trompete, 
păsări şi fântâni în jerbe, devenind, în cor egal şi cu 
farmece viclene, pentru ochiul tău regal trâmbiţi, unele, de 
pene, altele, stol de metal, şi te-ntâmpină, señora, ca pe o 
regină arma, ca o pasăre-Aurora, ca pe mândra Palas 
goarna şi ca florile pe Flora, căci ne eşti, sfidând, mai vie, 
fuga zilei stinse-n aer. 

Auroră-n bucurie. 

Floră-n calm, Atenă-n vaier şi regină-n suflet mie. 

ESTRELLA 

Vorba dacă se măsoară după faptele-omeneşti, 
complimente într-o doară prea curtean ţesând, greşeşti, 
căci te-ar face de ocară chiar războinicu-ţi trofeu căruia-i 
tin piept de mult: 

nu se potrivesc, cred eu, linguşirile ce-ascult cu ce 
văd sub ochiul meu. 

Şi ia seama, faptu-i josnic şi de teapa unei fiare, 
sâmbur de trădări pidosnic, să dezmierzi în gura mare şi s- 
omori cu gândul dosnic. 

ASTOLFO 

Crede-mă, din neştiinţă doar, Estrella, suspectezi 
vorba-mi, buna mea credinţă, dar te rog s-asculţi şi vezi 
singură de-i cu putinţă. 

Eustorgio-al III-lea, rege Lear, muri; copii rămân trei. 

Basilio, domn prin lege, şi surorile-i, ce-n sân ne-au 
purtat. N-aş înţelege să te ostenesc cu scene fără noimă. 
Clorilene, mama ta, stăpână mie. 


azi în sfânta-mpărăţie stele-i ţin polog şi trene - cea 
mai mare-a fost: fiică îi eşti tu; a doua fată, mama şi 
mătuşa mică. 

Recisunda minunată. 

n-aibă-n veci de moarte frică! 

soţu-n Moscova aflându-l, m-a născut acolo. Dar 
îndărăt să-ntoarcem gândul. 

Regele Basilio-amar pumnul vremii îndurându-l tot 
mai greu, şi cufundat în ştiinţă, a uitat de femei, şi-ajunse- 
acuma văduv fără fii, şi numa noi mai năzuim la Stat. 

Tu, fiindcă-ţi este mamă sora cea mai mare-a sa; 

eu, bărbat fiind, în seamă sigur că mă vor lua 
înaintea-ţi, nu mi-e teamă. 

Gândul ni l-am spovedit 

Unu altului, şi-amândurora ne-a răspuns că s-a gândit 
să ne-mpace: şi-i chiar ora când la curte ne-a poftit. 

Cu atare gând plecai. 

Moscova lăsând-o-n urmă, şi vrăjmaş în mine n-ai nici 
acum, ci-n tine scurmă tot porniri vrăjmaşe, vai! 

Amor, zeu isteţ, de-ar face ca poporul, astrolog fără 
greş, să ne împace şi-mpăcării stând zălog, tu s-ajungi 
regină-n pace, dar domnindu-mi peste vrere, şi, spre cinste 
mai deplină, unchiul sceptrul să-ţi ofere, vrednicia ta 
lumină, iar iubirea mea, putere. 

ESTRELLA 

La dovezi de curtenie, inima-mi la fel se-arată, iar 
ilustra-mpărăţie doar ca să - ţi-o dărui toată mi-ar plăcea a 
mea să fie, chiar dacă te mai socoate încă dragostea-mi 
proclet, bănuind că spusa poate ţi-o dezminte-acel portret 
de la pieptul tău, ingrate! 

astolfo 

Vreau să folosesc momentul 

Să-ţi explic... Dar ne opreşte muzicanălţând torentul 
spre ştiinţă că soseşte 

Regele cu parlamentul. 

(Se aude muzică şi intră regele Basilio, bătrân, cu 
suita.) 

ESTBELLA 


Tales viu... 

ASTOLFO 

Doct Euclid... 

ESTRELLA 

Ce în zodii... 

ASTOLFO 

Ce în stele... 

ESTRELLA 

Eşti stăpân... 

ASTOLFO 

Eşti domn lucid... 

ESTRELLA 

Şi-a lor crug... 

ASTOLFO 

A lor reţele... 

ESTRELLA 

Îl descrii... 

ASTOLFO 

Le vezi ce-nchid... 

ESTRELLA 

Voie dă-mi cu mreje roabe... 

ASTOLFO 

Lasă-mă cu braţe slabe... 

ESTHELLA 

lederă pe trunchi să-ţi fiu. 

ASTOLFO 

Prosternat cu drag să viu. 

BASILIO 

Voi, nepoți, veniţi aproape, şi de vreme ce-ascultare 
mi-aţi vădit şi mi-aţi răspuns cu iubire la chemare, nu vă 
fac vreun neajuns, ci vă las de-o seamă-n stare; 

şi de-aceea, cât voi spune ce povară mă răpune, 
linişte vă rog puţină doar să-mi daţi, că va să vină şi 
uimirea s-o-ncunune. 

Ştiţi cu toţii - ascultare daţi-mi, voi, nepoți dragi mie, 
curte nobilă a Poloniei, rude şi vasali, prieteni -, ştiţi cu 
toţii deci că-n lume merit pentru adânci ştiinţe 
supranumele de „doctul”. 


şi-mpotriva vremii vitregi, şi penelul lui Timantes, şi 
Lisip cu dalta-i vie slava marelui Basilio nemuresc de 
pretutindeni. 

Ştiţi că-mi dau cu precădere matematicii subtile 
prețuirea şi-osteneala, şi-i răpesc printr-iînsa clipei şi-i 
uzurp asemeni faimei şi puterea, şi menirea de-a spori 
mereu ştiinţa, căci în tablele-mi cu cifre când privesc 
desfăşurarea veşniciei care vine, harul timpului câştigu-l, 
povestind ce port în minte. 

Aste cercuri de zăpadă, mari de sticlă baldachine, 
luminate când de soare, când de lună despărțite; 

crugurile de olmaze, globurile cristaline, smălţuite 
larg de zodii şi de stele-impodobite, ele-mi sunt învăţătura 
mare-a vieţii, cărţi iubite unde-n foi de diamante, în caiete 
de safire, cu încondeieri de aur şi cu slove diferite soarta, 
fie rea ori blândă, cerul fără greş ne scrie. 

Le citesc atât de iute, că le urmăresc în minte 
repezile lor discerneri după drumuri şi orbite. 

Cerul de-ar fi-ngăduit-o ca-nainte să devie geniul meu 
fidela-i glosă şi hrisov de-albastre file. 

Însăşi viaţa mea să piară spulberată în ruine de 
mânia lui, şi-ntr-însa să mă stingă-o tragedie, căci la cei 
bătuţi de soartă însuşi meritul cuţit e şi, bolnavi de- 
nvăţătură, ucigaşi ajung de sine. 

Eu v-o spun, deşi-ntâmplarea-mi v-o va spune şi mai 
bine, pentru a cărei rară noimă linişte rog iar să fie. 

Cu soţia-mi, Clorilene,* 

am avut un fiu, ca nimeni de lovit, născut sub ceruri 
de minuni atunci sleite. 

Înainte ca-n lumină din mormântu-i, viu, să-liste 
pântecul - că sunt de-o seamă şi născare şi pieire -, maică- 
sa văzu întruna, printre năluciri şi vise încâlcite, că, 
sălbatic, măruntaiele-i sfâşie parc-un soi de om şi monstru 
năclăit de bietu-i sânge, şi că, viperă-omenească, nici 
născut, o şi ucide. 


3 Lapsus calderonian : cu cîteva versuri mai sus (|, 521), Astolfo 
spusese despre Clorilene că e sora lui Basilio şi mama Estrellei. E vorba 
însă, mai degrabă, de o pură coincidenţă de nume.) 


Ziua naşterii soseşte şi-mplinit ca-n prevestire 

— Căci arar sau niciodată glasul fărdelegii minte -, 
horoscopul îi arată 

(cum, pătat pe chip de sânge, soarele cu luna intră în 
încăierări cumplite şi, zăplaz pământu-n mijloc, cele două 
lămpi divine în lumini se luptă, fără să se poată-n braţe 
prinde. 

Cea mai crâncenă, mai mare dintre marile eclipse, 
soarele, de când cu sânge moartea lui Hristos jelise, o- 
ndură atunci, şi bolta, înecată-n vaste-aprinderi, socoti că-i 
şi sunase cea din urmă zvârcolire: 

cerurile se-nnegriră, ziduri se clătiră-nvinse, nourii 
cu stânci plouară, sânge-n fluvii se prelinse şi-n 
ucigătoarea, neagra zodie cu semne triste s-a născut, vai, 
Segismundo, şi dovezi a dat ce fire are, omorându-şi mama 
şi zicându-i şi cu cruzime: 

Om mă socotesc de vreme ce plătii cu rău un bine. 

Cufundându-mă-n ştiinţa-mi, văd în ea şi pretutindeni 
c-o să fie Segismundo omul cel mai gol de cinste, prinţul 
cel mai crud, monarhul cel mai plin de infamie ce va izbuti 
ca ţara, sfâşiată, s-o dezbine, şcoală de trădări făcând-o şi 
de vicii-academie; 

Iară el, minat de furii, printre uluiri şi crime, ar sfârşi 
să mă strivească sub picioru-i şi, vai mie! 

Îmi vedeam în praf aievea 

— Şi v-o spun cu grea mâhnire! 

cărunteţea-mi ca pe-o scoarță aşternută lui sub 
cizme. 

Cine pacostei crezare nu-i dă, mai ales de-o ştie doar 
prin studiu, ce amorul propriu-n veci nu şi-l dezminte? 

Deci crezare dând în totul scrisei, şi cum tot urgie îmi 
vaticinau şi magii în amarnice preziceri, notării închis 
îndată monstrul nou născut să fie, vrând să văd dacă- 
nţeleptul aştrii-n frâu îi poate ţine. 

Solii au vestit că pruncul mort s-a fost născut; 
cuminte, poruncii un turn degrabă printre stânci să se 
ridice şi prăpăstii-n munţi, pe unde şi lumina-abia să intre, 
ca să-l apere de lume obeliscurile-alpine. 


Legea cu pedepse aspre ce, prin publice edicte, 
hotăra că-n locuanume între munţi ales, oprit e să se calce, 
vi se trage tot din pricinile zise. 

Fiul meu trăieşte-acolo, urgisit, captiv şi mizer, şi îl 
vede doar Clotaldo şi tovărăşie-i ţine. 

El i-a dat învăţătură, el i-a dat şi cheia sfintei legi 
catolice, el singur martor tristei lui ursite. 

Faptele sunt trei: întâiul că, Polonie, iubire-ţi port 
atâta-ncăt nu preget să te cruţ de asuprirea unui domn 
tiran, fiindcă nu ţi-ar fi stăpân cuminte cel ce ţara şi 
regatul şi-ar lăsa primejduite. 

Cel de-al doilea este gândul că lipsindu-mi pe vecie 
sângele de-un drept înscris în legi umane şi divine, nu fac 
faptă creştinească; 

nicăieri în legi nu scrie că, spre a-l feri pe altul 
despot trufaş să nu fie, pot fi despot eu, iar fiu-mi de-ar 
ajunge-aici, să zicem, crime ca să nu mai facă, eu să fac în 
locui crime. 

Cel din urmă şi al treilea e că văd ce rătăcire-i prea 
uşor să dai crezare întâmplărilor prezise, întrucât, deşi- 
nclinarea spre prăpăstii îl împinge, nu-l va-nfrânge poate 
totuşi, căci destinul cel mai crâncen, cea mai aprigă- 
ncalinare, zodia cea mai impie trag de liberul-arbitru, însă 
nu pot să-l domine. 

Şi aşa, între două pricini şovăind, prin chibzuinţe, 
leac atare-am pus la cale că nespus o să vă mire. 

Mâine-n zori, pe Segismundo, căci, v-am spus, aşa îi 
zice, făr-a şti că vă e rege şi mi-e fiu, îl voi trimite sub 
polog pe tron să-mi urce, locul deci luându-mi mie, spre a 
vă cârmui din sala unde voi, cu umilire, ascultare-i veţi 
jura; 

astfel voi putea obţine trei noi fapte, deci răspunsuri 
celorlalte trei numite. 

Primul, că, făcând dovada că e blând, prudent, 
cuminte, dezminţind ursita-n toate câte despre dânsul zise, 
vă veţi bucura de prinţul vostru bun, ce înainte fu 
curteanul unui munte şi vecinu-unor jivine. 

Cel de-al doilea e că, dacă rău, obraznic, cu cruzime 


şi nelegiuit se-avântă tot pe-a viciilor cline. 

Îmi voi socoti cu milă împlinită-ndatorirea, şi, ca 
rege-atotputernic, îl voi smulge din mărire, revenirea-n 
turn fiindu-i doar pedeapsă, nu cruzime. 

Cel de-al treilea e că, dacă prinţu-aşa va fi să fie, o. 
vasali, de dragul vostru, vă voi da regi demni să ţie şi 
coroana mea, şi sceptrul; 

doi, nepoţii mei, altminteri unul devenind prin 
dreptul amândoror, consfinţirea dându-le-o credinţa nunţii, 
vor avea ce se cuvine. 

Asta vă ordon ca rege, asta cer ca un părinte, asta ca- 
nţelept mi-e ruga şi-asta un bătrân vă zice; 

şi cum Seneca hispanul spuse că un sclav umil e 
regele, al ţării sale, ca un sclav vă rog fierbinte. 

ASTOLFO 

Dacă e să-mi dau răspunsul, întrucât întâi pe mine 
întâmplarea mă priveşte, glas dând tuturor, pot zice să-l 
aduci pe Segismundo, că-i ajunge fiu să-ţi fie. 

TOŢI 

Dă-ni-l dar pe prinţul nostru, vrem ca rege să ne vie. 

BASILIO 

Mulţumesc, vasali, şi preţui semnul vostru de iubire. 

Pe Atlanţii-mi doi duceţi-i în iatace-acum cu cinste, 
iar pe prinţ vedea-l-veţi mâine. 

TOŢI 

Rege mare. ani o mie! 

(Ies cu toții, înainte ca Regele să apuce a ieşi, intră 
Clotaldo, însoţit de Rosaura şi Clotaldo) 

CLOTALDO 

Pot să-ţi spun ceva? 

BASILIO 

fii binevenit la mine! 

CLOTALDO 

Chiar de e firesc, stăpâne, să mă plec, cum spui, cu 
bine, astăzi crâncena ursită jalnic spulberă, vai mie, 
privilegiile legii şi frumoasele deprinderi. 

BASILIO 

Ce se-ntâmplă? 


CLOTALDO 

Mă loveşte, doamne, o nefericire, care-ar fi putut să- 
nsemne cea mai mare bucurie. 

BASILIO 

Spune. 

CLOTALDO 

Tânărul acesta, îndrăzneţ sau fără minte, a intrat în 
turn, stăpâne, şi pe prinţ să-l vadă prinse, iar cum... 

BASILIO 

Lasă-ngrijorarea; da, dac-ar fi fost să intre altă dat, 
ar fi plătit-o, taina însă-acum se ştie, nu mai are- 
nsemnătate c-a aflat ce-i spus de mine. 

Vino să mă vezi, căci multe lucruri am a-ţi da de ştire 
şi te-aşteaptă treburi multe: 

ai să fii, ia seama bine, tu, unealtă a-ntâmplării celei 
mai neauzite. 

lar pe prinşi, ca lipsa grijii nu cumva să crezi cu- 
asprime că ţi-o pedapsesc, îi iert. 

(Iese.) 

CLOTALDO 

Veacuri, rege bun, o mie! 

CLOTALDO 

(Cerul, soarta mi-a-ndulcit-o. 

Nu-i voi spune însă cine-i, câtă vreme nu-i nevoie.) 

Peregrini străini, deci liberi vă aflaţi. 

ROSAURA 

Umil piciorul ţi-l sărut. 

CLARIN 

Cât despre mine ţi-l strănut, că-ntre prieteni merg şi 
litere sărite. 

ROSAURA 

Viaţa tu mi-ai dăruit-o, deci, trăind pe datorie, veşnic 
îţi voi fi, stăpâne, sclav supus. 

CLOTALDO 

E-o amăgire, viaţa nu ţi-am dăruit-o, pentru că un om 
de bine, insultat, nu mai trăieşte, şi-admiţând că vii aicea, 
după cum chiar tu mi-ai spus-o, să-ţi răzbuni o grea jignire, 
viaţa nu ţi-am dat-o eu, căci tu n-o aveai în tine, viaţa 


josnică nu-i viaţă. 

(Am să-l fac aşa mai sprinten.) 

ROSAURA 

Recunosc că ea - mi lipseşte chiar de-o capăt iar prin 
tine; 

dar onoarea-mi răzbunind-o zări îi dau atât de 
limpezi, că-mi va şti îndată viaţa, orişicât ar fi să rişte, 
danie a ta să pară. 

clotaldo 

Ăst oţel în mână prinde-l, c-ai venit cu el; şi ştiu că-i 
de-ajuns. de-l înroşi-vei în duşman, să te răzbune, căci 
oţelul ce-l strunisem eu cândva - şi află-acuma că purtat a 
fost de mine - te va răzbuna. 

ROSAURA 

Spre slava-ţi înc-o dată-l voi încinge. 

Şi pe el jur răzbunare cât de tare-ar fi să-mi fie 
inamicul. 

CLOTALDO 

Ştii că este? 

ROSAURA 

Într-atât, că tac mai bine, nu fiindcă-nţelepciunea nu 
ţi-aş crede-o la-nălţime. 

ci de teamă ca-ndurarea ce-mi arăţi să nu se schimbe 
împotrivă-mi. 

CLOTALDO 

Mai degrabă s-ar putea să mi-o câştige, iar 
duşmanului tău mina m-ar opri a-i mai întinde. 

(O, dac-aş putea să-l ştiu!) 

ROSAURA 

Ca să nu socoti că-n tine mi-e încrederea ştirbită, află 
că rival cumplit mi-e chiar Astolfo, mare duce-al Moscovei. 

CLOTALDO 

(Nenorocirea mult mai grea-i acum, ştiută, ceruri, ca- 
n închipuire. 

Să mai cercetăm dar cazul.) 

Bănuind că moscovit eşti, ducele-ţi firesc greu poate, 
să-ţi aducă vreo jignire; 

calea-ntoarsă-n ţară fă-o, uită zelul ce te-aprinde, 


prăvălindu-te. 

ROSAURA 

Chiar dacă principe mi-a fost, ştiu bine că m-a 
insultat. 

CLOTALDO 

Chiar faţa dacă-ţi pălmuia-n trufie, tot nu te jignea. 
(Vai, ceruri!) 

ROSAURA 

Mai amară mi-e jignirea. 

CLOTALDO 

Spune-o, tot nu depăşeşte câte-mi trec acum prin 
minte. 

rosaura 

Ţi-o voi spune, dar nu ştiu ce respect adânc mă ţine, 
cită caldă venerare, ce curată preţuire fac să nu cutez a-ţi 
spune că văditele-mi veşminte sunt enigmă, nefiind ale cui 
îţi par: vei şti deci, dacă nu-s ce par, şi Astolfo pentru a-i fi 
Estrellei mire a venit, ce grea ofensă mi-a adus. Atât pot 
zice. 

(Ies Rosaura și Clarin.) 

CLOTALDO 

Stai, opreşte-te, ascultă! 

Ce-ncâlcite labirinte văd, în care nu mai poate gândul 
să găsească fire? 

Mi-e onoarea rău pătată, adversarul meu cumplit e, 
eu vasal, femeie dânsa: 

afle cerul o ieşire, dar mă-ntreb de-i oare-n stare, azi, 
când în ceţoase-abise, profeţie-ntregul cer e, iară lumea 
uluire. 

ACTUL AL DOILEA 

(Intră regele Basilio şi Clotaldo.) 

CLOTALDO 

Totul, cum mi-ai poruncit-o, s-a-mplinit. 

BASILIO 

Hai. povesteşte-mi cum s-a petrecut, Clotaldo. 

CLOTALDO 

Iată, doamne, deci cum merse: 

cu liniştitorul filtru plin de prafuri în amestec, după 


voia ta, cu ierburi cu-nsuşiri anume-alese, şi a cărui tiranie 
cu adânci puteri secrete oamenilor judecata te-o alungă şi 
le-o şterge şi-n cadavru viu preschimbă pe-orice ins, şi, 
fără preget, cât e adormit, şi simţuri, şi putere îi răpeşte... 

Ca să dovedim c-aşa e, nu-i nevoie de-argumente, 
întrucât experienţa, sire, ne-a vădit o-adese, i cum sigur e 
că-i plină medicina de secrete naturale şi nu-i urmă de- 
animale, plante-ori pietre fără o-nsuşire-anume, şi ştiind 
cum se pricepe viclenia omenească mii de-otrăvuri să 
încerce spre a ucide, ne mai miră că-mblânzindu-le 
puterea, lângă-otrăvuri ce omoară. 

altele adorm prea lesne? 

Deci,  gonindu-mi îndoiala  şi-alte-ntâmplătoare 
temeri, risipite de altminteri de dovezi şi fapte ferme, 
băutura-n care arta măselariţă storsese, mac şi opiu 
împreună, jos, în carceră, pe trepte i-o dusei lui 
Segismundo; 

de umanioare - o vreme am vorbit, ştiinţe-n care 
muta fire lecţii-i dete între munţi şi cer, tot unde din 
divinele-i prelegeri învăţă şi elocinţa celor din văzduh şi 
peşteri. 

Duhul vrând mai mult să-i nalţ pentru treburile-acele 
ce-i destini, luai exemplul unei acvile semeţe care-n zbor 
superb, disprețul arătându-şi-l doar sferei vântului, devine- 
n miezul zonelor de foc supreme fulger aripat ori cea mai 
slobodă dintre comete. 

Lăudându-i zborul falnic, i-am mai zis: „Regină peste 
păsări eşti acum şi-ntâia meriţi să te simţi, fireşte”. 

Nu i-au trebuit mai multe, că de maiestate-ncepe 
totdeauna să vorbească trufaş, şi cu-nvăpăiere, sângele pe 
loc l-aprinde şi-aprig îl însufleţeşte către țeluri mari, şi 
zise: ... 

Păsările deci şi ele în republica vântoasă şi mai jură 
supuşenie? 

Gându-acesta în năpastă îmi aduce mângâiere, 
pentru că măcar de sunt sclav şi eu. sunt fără vrere, căci 
de bunăvoie nimeni n-ar fi-n stare să mă plece”. 

Orb de-nverşunări văzându-l după toate câte plesnet 


i-au fost rănii, dându-i filtrul să şi-l bea, nici nu sfârşeşte 
din pahar în piept - să-i curgă zeama, că, se prăbuşeşte 
fără vlagă-n somn, trecându-mi prin picioare, mâini şi vene 
reci sudori, încât eu însumi, dacă nu ştiam că este moarte 
prefăcută, viaţa i-aş fi plâns. Veniţi din vreme, inşi 
destoinici, căror taina încercării-o poţi încrede, aşezându-l 
în caleaşca, ţi-l aduc aici, o, rege, în odaia ta, gătită cu 
podoabele măreţe demne-n totul de făptura.-i. 

Capu-i pun pe-a tale perne şi-aşteptând ca letargia 
să-şi mai piardă din putere, gata-s ca pe tine, doamne, a-l 
sluji, precum ţi-e vrerea. 

lar acum, dac-ascultarea-mi poate să te-ndatoreze a 
mă răsplăti, rog numaicutezanţa mi se ierte - să-mi arăţi 
ce gând te face să-l aduci cu-aşa ferele în palat pe 
Segismundo. 

BASILIO 

Întru tot, Clotaldo, drept e să te-ntrebi, şi numai ţie“ 

Iti răspund pe îndelete. 

Pe fecioru-mi, Segismundo, piaza rea a unei stele îl 
ameninţă - ştii bine - cu nenorociri funeste. 

Vreau să aflu dacă cerulcă, oricum, să ne înşele nu se 
poate, după câte mărturii de-asprimi ne dete în sălbatica-i 
plămadă - în sfârşit îşi domoleşte străşnicia şi, învins cu 
virtuţi şi gânduri drepte, s-a dezis, ştiind că omul 
predomneste printre stele. 

Asta vreau să cercetez prin urmare, dându-i semne 
că mi-e fiu şi înlesnindu-i înzestrarea să-şi încerce. 

Dacă, magnanim, se-nfrânge, va domni; dar dacă este 
tot tiran şi crud. În lanţuri iar îl pun, precum fusese. 

Ai să mai mă-ntrebi, desigur, şi ce poate să mă- 
ndemne adormit la încercare să-l aduc, precum se vede. 

Vreau pe plac să-ţi fac în totul şi să-ţi spun cu toate 
ce e. 


4 Basilio uită că a mai împărtăşit taina, întîi întregii curţi (1, 589—842) 
şi apoi lui Clotaldo, în particular (1, 830—885) Dar de data aceasta, 
motivările ni se par mai deosebite, iar confesiunea de ordin mai intim şi 
mai profund, cu atît mai mult cu cît în versurile de mai jos apare prima 
referire la motivul vieţii ca vis (v. 164). 


Dacă el ar şti că fiu mi-e azi, iar Mâine se trezeşte 
aruncat a doua oară între ziduri de durere, s-ar simţi, de 
bună seamă, covârşit de deznădejde, căci ştiind o dată 
cine-i. 

ce-ar mai fi să-l consoleze? 

Şi de-aceea am vrut să-i las răului deschise mreje în 
credinţa că visare totu-a fost. Aduc cu-acestea două lucruri 
la lumină: 

firea lui, întâi, de vreme ce. trezindu-se, se poartă 
cum şi-nchipuie şi crede: 

şi-alinarea, cel de-al doilea, pentru că, dacă se vede 
ascultat întâi şi-apoi iar în turnu-i se trezeşte, poate spune 
c-a visat, şi pe drept cuvânt ar crede, întrucât, în lumea 
noastră, omul tot visând trăieşte. 

CLOTALDO 

Ca să-ţi dovedesc greşeala nu duc lipsă de- 
argumente, dar e prea târziu acuma şi se-arată, după 
semne, că s-a deşteptat şi pare către noi să se îndrepte. 

BASILIO 

Eu doresc să mă retrag, tu, ca preceptor, primeşte.-l, 
deci, şi dintre-atâtea umbre ce-l împiedică-a-nţelege 
scoate-l, dar, cu adevărul. 

CLOTALDO 

Învoire-mi dai „pesemne, să i-l spun întreg? 

BASILIO 

Aşa-i, şi, spunându-i, trag nădejde că primejdia ştiută 
e învinsă mult mai lesne. 

(iese Basilio şi intră Clarin.) 

CLARIN 

(Scump plătii ajunsu-acilea - patru zdravene ciomege 
de străjer bălan cu barba ţanţoş ruptă din livrele - ca să 
văd tot ce se-ntâmplă, că mai sigure ferestre nu-s ca alea 
de cu sine, făr-a mai cerşi bilete, omul peste tot le duce şi- 
orice vrea, pe la petreceri, dezgolindu-şi geamu-obraznic 
prin neruşinarea-i vede.) 

CLOTALDO 

(Asta e Clarin, e sluga ei, o, ceruri, sluga celei ce, de- 
amar, mi-aduse din străini aici ofense.) 


Ce e nou, Clarin? 

CLARIN 

Stăpâne, e că milostiva-ţi vrere, gata ca Rosaurei 
cinstea să-i răzbune, o-mboldeşte hainele-i fireşti să-şi 
poarte. 

CLOTALDO 

Bine face, să nu-nsemne uşurinţă. Că schimbându-şi 
numele, ca să se cheme, înţelept, nepoata voastră, azi cu- 
aşa cinstiri se-alege, că-i e doamnă de onoare înseşi ne- 
ntrecutei Stele la palat. E bine-onoarea mie să mi-o- 
ncredinţeze. 

Că stăpâna-ntr-una-aşteaptă un prilej mai bun şi 
vreme ca să-i recâştigi onoarea. 

Gândul chibzuit îi este, că la urma urmei toate ştie 
vremea să le spele. 

CLARIN 

Că e răsfăţata curţii şi slujită-mpărăteşte pe temei că 
ţi-e nepoată. 

Şi-i tot nou că eu, acel ce o-nsoţii, mă sting de foame 
şi-s uitat de toţi, pesemne făr-a şti că mi-s Clarin, iar 
trompeta când grăieşte spune tot ce se întâmplă pe la regi, 
Astolfi şi Stele, pentru că Clarin şi slugă vin ca nuca în 
perete, casă trec ducând cu taina, şi se poate, zău, tăcerea 
dacă m-o scăpa din mină, să-mi îngân niscai cuplete: 

Trâmbiţa de deşteptare nu sună mai tare.’ 

CLOTALDO 

Plângerea-ţi e-ntemeiată, voi veghea să ţi se-ndrepte, 
pân-atunci fii-mi slugă mie. 

CLARIN 

Segismundo şi soseşte. 

(Intră muzicanți cântând fi slujitori dându-i de 
îmbrăcat lui Segismundo. 

care intră ca ameţit.) 

SEGISMUNDO 


5 Distihul acesta, făcînd parte dintr-un cîntec anonim, apare şi într-o 
altă piesă 

a lui Calderon : En esta vida todo es verdad y todo mentlra (In viaţa 
aceasta totul e adevărat şi totul e o minciună). 


Doamne, oare ce se vede? 

Doamne, ce mi se arată 

Greu privirea mi-e mirată, dar uşor nu-mi vine-a 
crede. 

Eu în splendide palate? 

Eu în stofe şi brodate? 

Eu de-atâtea slugi s-am parte, elegante şi stilate? 

Eu să mă trezesc din somn într-un pat atât de moale? 

Mie-mi ies atâţia-n cale să mă-mbrace ca pe-un 
domn? 

Vis să fie? Nu, de fel, treaz mă simt, cu capul sus. 

Oare Segismundo nu-s? 

Doamne, fă să nu mă-nşel. 

Poţi tu oare să-mi explici în închipuire ce-am ca în 
vreme ce dormeam să mă pomenesc aici? 

Dar la urma urmei fie! 

Ce să mă mai tot încrunt? 

Vreau să fiu slujit cum sunt, şi sfârşitul lumii vie! 

PRIMUL SLUJITOR 

Cât de-ngândurat păşeşte! 

AL DOILEA SLUJITOR 

Cui asemenea-ntâmplare nu i-ar da aceeaşi stare? 

CLARIN 

Mie. 

AL DOILEA SLUJITOR 

Du-te şi-i vorbeşte. 

PRIMUL SLUJITOR 

Să mai cânte? 

SEGISMUNDO 

Nu, de-ajuns. Nu doresc să-i mai ascult. 

AL DOILEA SLUJITOR 

Tulburarea vrui mai mult să ţi-o-mprăştii. 

SEGISMUNDO 

N-am ajuns cântul lor doar ascultându-l grijile să mi 
le-ogoi, muzicile de război singure-mi incintă gândul. 

CLOTALDO 

Luminat stăpân, Alteţe, mina dă-mi să ţi-o sărut, 
pentru că întâiu-am vrut eu să-ţi dau, supus, bineţe. 


SEGISMUNDO 

(E Clotaldo: oare cum, când în turn aşa de crude, 
plin de-atât respect m-aude? 

Oare ce-i cu mine-acum?) 

CLOTALDO 

În cumplita-ncurcătură datorată noii stări, chinu-a 
mii de întrebări cugetu-ţi îşi mintea-ndură, însă de povara 
lor să te scap aş vrea cu veşti, căci se cade-a şti că eşti 
principe moştenitor al Poloniei. Departe şi ascuns de ţi-ai 
dus viaţa ascultatu - s-a povaţa nemiloasei tale soarte, ce 
prezice dolii crunte ţării, când pe tronu-i de-aur va veni 
supremul laur să-ţi încingă-augusta frunte. 

Dar convinşi că priveghea-vei piaza pân’ la biruinţă - 
faptă grea, dar cu putinţă inimii-nchinate slavei -, la palat 
din turn încoace te-au adus, cât somnul încă prin neştirea 
lui adâncă spiritu-ţi robea în pace. 

Tatăl tău, domn tuturor, va veni să te asculte şi vei şti 
atunci mai multe. 

SEGISMUNDO 

Josnic, mârşav, trădător, ce. să ştiu mai mult, 
bătrâne, dacă ştiu acuma cine-s, ca s-arăt de azi că-n mine- 
s vreri ce vi le vreau stăpâne? 

Cum de ţi-ai trădat, hai, spune, ţara astfel, 
ascunzându-mi ce ştiai şi, deci, la rându-mi, m-ai furat, pe 
rațiune şi pe drept călcând? 

CLOTALDO 

Vai mie! 

SEGISMUNDO 

Trădător ai fost de lege, un lingău pe lângă Rege, iar 
cu mine crud, se ştie; 

Legea, Regele şi eu, între-atâtea mari dureri, te 
condamnă deci să pieri chiar de mâna-mi. 

AL DOILEA SLUJITOR 

Prinţe... 

SEGISMUNDO 

Greu, nu m-opriţi, şi zarva voastră e-n zadar; amar şi 
vai e de acel ce calea-mi taie: 

jur că zboară pe fereastră! 


PRIMUL SLUJITOR 

Fugi, Clotaldo! 

CLOTALDO 

Vai de tine, trufaş te arăţi, şi-o crezi, făr-a şti că doar 
visezi! 

(Iese.) 

AL DOILEA SLUJITOR 

Seama ia... 

SEGISMUNDO 

Plecaţi mai bine! 

AL DOILEA SLUJITOR 

c-a urmat regeşti porunci. 

SEGISMUNDO 

Cită vreme-i strâmbă-o lege, liber, nu-l asculţi pe 
rege; 

şi-i eram eu prinţ şi-atunci. 

AL DOILEA SLUJITOR 

Nu putea să cerceteze dacă-i bine sau e rău. 

Eşti certat cu tine, zău, dacă-mi dai răspunsuri breze. 

CLARIN 

Prinţul spune foarte bine, tu, în schimb, te porţi urât. 

PRIMUL SLUJITOR 

Cum, în vorbă te-ai vârât? 

CLARIN 

Nu cer voie! 

SEGISMUNDO 

Dar tu cine eşti, ia zi? 

CLARIN 

Eu? Musca-n lapte ş-astei bresle eu i-a duhul, că mi-a 
mers în lume buhul, terchea-berchea că-s cât şapte. 

SEGISMUNDO 

Tu, doar, dintre toţi, răspunzi cum îmi place. 

CLARIN 

Nici nu fac altceva decât să plac cât mai multor 
Segismunzi. 

(Intră Astolfo.) 

astolpo 

Fericită ziua fie, Prinţe, când răsări, nou soare al 


Poloniei, splendoare revărsând şi bucurie peste toate- 
aceste zarişti cu văipăi divine-asemeni soarelui, cu care 
semeni, dintre munţi suind prin rarişti! 

Urcă, şi deşi ţi-aşază foc pe fruntea ta regească laurii 
târziu, trăiască veşnic. 

SEGISMUNDO 

Domnul te-aibă-n pază! 

ASTOLFO 

Scuză ţi-aş putea aduce la săraca mea primire doar 
că nu mă ştii. Spre ştire, sunt Astolfo, mare duce 

Moscovei, iar ţie văr. 

Mai prejos, deci, rangu-mi nu-i. 

segismundo 

Domnul te-aibă-n paza lui; 

nu-i destul, într-adevăr? 

Bine, dacă fluturând rangu-atât, de-atât te jelui, am 
să spun fă-i, Doamne, felu-i, când ne-om mai vedea, 
curând. 

AL DOILEA SLUJITOR 

Ţine cont, Alteță, numai că fiind un pădureţ s-a 
purtat cu toţi semet. 

Prinţe, dar Astolfo-acuma.-i... 

segismundo 

Vorba lui scrobită greu mi-a căzut şi-apoi, proţap, 
pălăria-şi puse-n cap. 

primul slujitor 

Grande e“ 

SEGISMUNDO 

Mai mare-s eu. 

AL DOILEA SLUJITOR 

Voi doi totuşi bine-i a vă respecta mult mai fierbinte 
ca ceilalţi. 

SEGISMUNDO 

Pe tine cin te pune-a-mi căuta gâlceavă? 


6 Grande e : anumiţi prinți şi nobili spanioli, purtînd titulatura de 
grandes — mari) (granzi de Spania), aveau dreptul să stea în faţa 
regelui Spaniei cu capul acoperit. Segis-muncjo, nou venit la curte, nu 
cunoaşte obiceiul. 


(Intră Estrella) 

ESTRELLA 

Înălţimea Voastră fie iar şi iar bine venit sub pologul 
aurit ce-l aşteaptă şi-l îmbie, unde-n van lovind zâzanii, să 
vieze-august şi onoare, şi-a sa viaţă s-o măsoare veacurile, 
nu doar anii. 

SEGISMUNDO 

Spune-mi, tu, acuma, cine-i frumuseţea eteree? 

Cine-i omeneasca zee cărei lamura luminii cerul, rob, 
la poale-i pune? 

Cine-i fata asta rară? 

CLARIN 

E Estrella, şi ţi-e vară. 

SEGISMUNDO 

Soarele, mai bine-ai spune. 

Chiar de-mi lauzi, nu tăgădui, drept recuceritu-avut, 
lauda că te-am văzut, doar pe ea ţi-o mai îngădui; 

şi aşa, urării rarei fericiri nemeritate mulţumiri i- 
aduc plecate. 

Stea ce zorii fără soare-i ştii s-aprinzi, şi dărui viaţă 
faclei celei mai stăpâne, soarelui ce-i mai rămâne când 
apari de dimineaţă? 

Mina dă-mi să ţi-o sărut, din al cărei ghioc de nea 
boarea neprihană bea. 

ESTRELLA 

Fii curtean mai reţinut! 

ASTOLFO 

(Dacă mâna-i ia acu, sunt pierdut.) 

AL DOILEA SLUJITOR 

(Pe-Aslolfo ştiu cât îl doare: 

partea-i ţiu.) 

Seama, prinţe, ia că nu este drept să vrei prea mult, 
căci Astolfo... 

SEGISMUNDO 

Tot nu poţi din răbdări să nu mă scoţi? 

AL DOILEA SLUJITOR 

Spun ce-i drept. 

SEGISMUNDO 


Zău, când te-ascult palma simt că mă mănâncă şi 
nedrept îmi pare-orice de părerea mea nu e. 

AL DOILEA SLUJITOR 

Dar tot tu, ţiu minte încă, spui că doar ce-i drepte 
bine a sluji supus să vrei. 

segismundo 

N-am spus şi că de-obicei ştiu. 

de la balcon, pe cine mă pisează, să-l trântesc? 

AL DOILEA SLUJITOR 

Cu bărbaţi ca mine, tu şi nici alţii nu pot! 

SEGISMUNDO 

Nu? Sunt silit s-o dovedesc! 

(prinde-n braţe şi iese urmat de toți ceilalți, revenind 
apoi imediat.) 

ASTOLPO 

Ce se-ntâmplă-aici, ce văd? 

ESTRELLA 

Iute, toţi, cu ajutoare! 

SEGISMUNDO 

Din balcon căzu în mare. 

S-a putut, şi nu-i prăpăd! 

ASTOLFO 

Pune-ţi frâu pornirii scurte, şi de-asprime te dezbăra, 
drum ca de la om la fiară între munţi fiind şi curte. 

SEGISMUNDO 

Vezi de-atâta străşnicie ce de pilde-ţi umple hapul, nu 
cumva să-ţi zboare capul când să-l pui sub pălărie. 

(iese Astolfo şi intră Regele). 

BASILIO 

Ce s-a întâmplat? 

SEGISMUNDO 

Nimic pe un ins, curat canon, l-am zvârlit de pe 
balcon. 

CLARIN 

Pst! E Regele, ţi-o zic. 

BASILIO 

Deci un om ne costă, vai, proaspăta-ţi venire-ncoace? 

SEGISMUNDO 


M-a sfidat că n-o pot face şi prinsoarea câştigai. 

BASILIO 

Mult mă-ndurerează, prinţe, că, sperând să te găsesc 
cerul neprietenesc supunându-l prin silinţe, mă primeşti cu 
atit-asprime, şi-n împrejurări de-aceste cea dintâi purtare- 
ţi este făptuirea unei crime. 

Cum să-ţi mai întind acuma braţele cu drag, când, 
iată, trufasele-ţi mâini te-arată învăţat cu ele numa să 
ucizi? Şi cine-n stare-i gol pumnalul cu prihană smuls din 
ucigaşa rană ne-nfricat să-l vadă? Care-i cel ce ştie-n lac 
de sânge om ucis de-un semen şi nu-i lovit? De fier de-ar fi, 
omenia tot l-ar frânge. 

Eu la fel. când văd de moarte că ţi-s braţele unealtă 
şi-au vărsat de sânge-o baltă, ţi le ţiu, mâhnit, departe şi. 
deşi la piept mă cheamă dorul să te strâng, nu pot, plec 
lipsindu-mă de tot, căci de braţul tău mi-e teamă. 

SEGISMUNDO 

Mă lipsesc şi eu, la fel e cum a fost şi mai-nainte, iar 
de vreme ce-un părinte, cu asprimi atât de grele şi atât de 
sterp de milă, mă înstrăinează-orbeşte, ca pe-o fiară-apoi 
mă creşte sau ca pe un, monstru-n silă şi să mai şi mor se 
roagă, ce însemnătate are că nu-mi dă o-mbrăţişare când 
fiinţa-mi fură-ntreagă? 

BASILIO 

Domnul Dumnezeu de-ar vrea-o, nici să nu ţi-o mai fi 
dat, nu te-aş mai fi ascultat, nici trufia-ţi n-aş vedea-o. 

SEGISMUNDO 

Dacă tu nu mi-ai fi dat-o, nu m-aş plânge azi de tine; 

dându-mi-o, o fac, vezi bine, pentru că mi-ai şi furat- 
O; 

şi, deşi fapt mai de soi decât darul nu se ştie, cea mai 
mare mârşăvie c-a da şi-a lua-napoi. 

BASILIO 

Deci aşa-mi arăţi credinţă pentru că din biet captiv 
azi eşti prinţ! 

segismundo 

Şi ce motiv am să-ţi port recunoştinţă? Despot 
stându-mi peste vrere, azi, bătrân şi nevoiaş dacă mori, 


mai mult îmi laşi decât pot oricum a-ţi cere? 

Tatăl meu eşti şi-mi eşti rege, deci şi rangul şi 
mărirea mi le dăruieşte firea prin îndreptăţita-i lege. 

Şi, deşi-s acum mărit, nu-ţi rămân dator - greşeală! 

pot să-ţi cer chiar socoteală pentru cât mi-ai jefuit 
libertate, viaţă, onoare; 

deci fii-mi tu îndatorat că nu-ţi smulg ce mi-ai luat, 
tu, datornicul meu mare. 

BASILIO 

Eşti obraznic, şi sălbatic, ce-a spus cerul adevăru-i, şi 
să te ajungă stărui mâna-i, trufaşe zănatec. 

Şi cu toate că-ţi ştii cinul, ceața de pe ochi căzându- 
ţi, şi că stai aici şi-n gându-ţi peste toţi îţi urci destinul, 
seama ia şi-ascultă-mi sfatul, fii smerit şi tăcând că poate 
doar visezi acestea toate, chiar de măsuri. treaz palatul. 

(iese.) 

SEGISMUNDO 

Poate-n vis trăi, profund, cine treaz în orice clipă-i? 

Nu visez, căci cred şi pipăi tot ce-am fost şi tot ce 
sunt. 

Şi deşi acum te mustră cugetul, e prea târziu: 

cine sunt prea bine ştiu, iară naşterea-mi ilustră ce- 
mi dă drept la tron, oricât o regreţi, n-ai cum s-o negi; 

şi-am putut sta ani întregi într-o temniţă vârât 
neştiindu-mi rangul doară; 

dar acum în amănunt ştiu şi cine-s. şi că sunt un altoi 
de om şi fiară. 

(Intră Rosaura, îmbrăcată femeieşte.) 

ROSAURA 

(După Estrella-o iau şi teamă mi-e de Astolfo să nu 
dau; 

Clotaldo-mi dă povaţă să nu mă ştie, nici să-i ies în 
faţă, că-nsemnătate pentru onoarea-mi are şi bucuros 
crezare îi dau, de vreme ce, lui mulţumită, mi-e cinstea-aici 
şi viaţa ocrotită.) 

CLARIN 

Mai mult ce ţi-a plăcut din câte, minunat, azi ai 
văzut? 


SEGISMUNDO 

Nimic nu m-a uimit, fiind de toate-n totul prevenit; 

dar dacă admiraţia o merită ceva, e numai graţia 
femeii. Într-o carte din multele de care-avut-am parte, 
citeam că Domnul trudă cu tipic mai multă puse-n om, ca 
lume-n mic, dar temătoare vrere femeia l-a costat, că-n mic 
un cer e, mai grea de frumuseţe ca un bărbat, cum cerul 
mai de preţ e. 

şi-n dânsa-i şi mai multă. 

ROSAURA 

(E prinţul, mă retrag.) 

SEGISMUNDO 

Femeie, ascultă, opreşte, lăsă dusul, nu fi şi răsăritul 
şi apusul, pe fugă-ntotdeauna c-altminteri, răsărit şi-apus 
întruna, lumină şi reci bezne, sincopă a zilei mi-ai părea 
mai Lesne. 

Dar ce-i, ce dar zeiesc? 

ROSAURA 

În ce-mi văd ochii cred şi mă-ndoiesc. 

SEGISMUNDO 

(Da, frumuseţea asta o mai văzui.) 

ROSAURA 

(Îi copleşea năpasta şi fală, şi mândrie, în temniţă.) 

SEGISMUNDO 

(Vederea-i mă învie.) 

Femeie - au ce nume mai pătimaş ţi-ar da bărbatu-n 
lume? - au cine eşti? Datoare, deşi nu te-am văzut, mi-eşti 
adorare, şi-aşa, fidel, mi-ascult asupră-ţi dreptul, căci te 
ştiu de mult; 

Îmi spui, femeie zână? 

ROSAURA 

(Să mă ascund.) 

Estrella mi-e stăpână, eu, biată-nsoţitoare. 

SEGISMUNDO 

Nu spune-aşa, zi soare-prins din care şi steaua ei 
viază, şi sclipătul şi-l ia din sfânta-ţi rază; 

În ţara de parfum, peste (pestriţul florilor duium, e 
roza-mpărăteasă şi nu e-n juru-i alta mai frumoasă; 


din nestemate fine, în doctele-academii-adânci din 
mine, ales e diamantul domn tuturor, el, unic, briliantul; 

la gingaşele sfaturi de stele strânse-n sfiieioase- 
olaturi, în fruntea tuturor u-l ştiu pe luceafăr predomnind 
soborul; 

şi-n sferele perfecte, când la divan le cheamă pe 
planete, împărăţind miracol văd soarele, supremul zilei- 
oracol. 

Şi dacă ştiu că peste flori şi stele, planete, zodii, 
pietre, doamne-s cele mai mândre, tu slujeşti pe-o mai 
săracă-n nuri, când tu doar eşti, frumoasă-apoteoză, stea, 
diamant, luceafăr, soare, roză? 

(Intră Clotaldo.) 

CLOTALDO 

(Lui Segismundo-aş vrea să-i pun zăbală, că eu doar 
l-am crescut; dar ce-i în sală?) 

ROSAURA 

Îţi preţuiesc părerea. 

Glăsuitor răspuns să-ţi dea tăcerea. 

Când raţiunea pregetă stângace, mai plin vorbeşte 
cine mai plin tace. 

SEGISMUNDO 

Nici gând să pleci, aşteaptă. 

În întuneric vrei să-mi laşi, nedreaptă, întreaga mea 
fiinţă? 

ROSAURA 

Alteţei voastre-i cer îngăduinţă. 

SEGISMUNDO 

Când pleci uitându-ţi mila, nu mai ceri voie, ci ţi-o iei 
cu sila. 

ROSAURA 

Sper să mi-o iau de ruga nu m-ajută. 

SEGISMUNDO 

Din cavaler mă faci s-ajung o brută. 

căci orice-mpotrivire venin pentru răbdarea-mi şi 
delir e. 

ROSAURA 

Dacă-i veninu-n stare, plin de-ndârjire-asprime şi 


turbare. 

răbdarea a-ţi răzbate, respectu-mi nu cutează, nici 
nu-l poate. 

SEGISMUNDO 

Doar ca să văd de pot, în faţa ta sfiala-mi pierd de tot, 
că-s tare ispitit să fac ce nu se poate. Am zvârlit de la 
balcon pe unul care-a spus că de-asta-n stare nu-s, şi tot 
spre a ne-ncerca puterea noastră am să-ţi arunc şi cinstea 
pe fereastră. 

CLOTALDO 

(înverşunat, se-ncinge. 

O, ceruri, încotro mă veţi împinge acum, când vreri 
năuce mi-aruncă iar onoarea la răscruce?) 

ROSAURA 

Nu-n van se prezisese că tirania-ţi îi destină dese 
zavistii, un, trădări, fărădelegi şi crime bietei ţări. 

Dar ce în stare-anume-i un om ce însă om doar după 
nume-i, obraznic, inuman, crud, îngâmfat, sălbatic şi tiran, 
cu fiarele crescut? 

SEGISMUNDO 

Fiindcă de ocara-ţi m-am temut, atâta curtenie ţi-am 
arătat, sperând destul să-ţi fie, dar dacă-n schimb asemeni 
vorbe capăt, îţi dau motiv s-o spui şi pân’ la capăt. 

leşiţi, închideţi uşa şi, poruncă, nu intră unul! 

(Iese Clarin.) 

ROSAURA 

(Morții, vai, m-aruncă.) 

la seama... 

SEGISMUNDO 

Sunt tiran şi a mă-ndupleca încerci în van. 

CLOTALDO 

(Ce pas îngrozitor! 

Merg să-l împiedic, chiar de-ar fi să mor.) 

Stai, cugetă, stăpâne! 

SEGISMUNDO 

Mă faci să-mi pierd răbdarea iar, bătrâne smintit şi 
slab, mă lasă; 

au de mânia-mi chiar deloc nu-ţi pasă? 


Cum de-ai ajuns aici? 

CLOTALDO 

Stârnit de tânguirea vocii mici, ca să te rog să-ţi fie 
mai blinda firea dacă vrei domnie, nu, la picioare toate 
dacă ţi-s, crud să te-arăţi, că-i poate doar un vis. 

SEGISMUNDO 

Mă faci să turfo de tot când îmi răstorni ce eu vădit 
socot. 

Dar ai să vezi, murind, de-i vis ori nu. 

(Dând să-şi tragă, pumnalul. 

Clotaldo i-l prinde şi cade în genunchi.) 

clotaldo 

În felu-acesta tind să-mi liberez şi viaţa. 

SEGISMUNDO 

Jos de pe-oţel cu mina, îndrăzneață 

CLOTALDO 

Cât timp nu se adună iar lume-aici, mânia-n frâu să-ţi 
pună, nu voi slăbi. 

ROSAURA 

Vai, Doamne! 

SEGISMUNDO 

Drumul dă-i, Smintite căpos, rău între răi, dă-i 
drumul, hai, altmintre cu mina te sugrum, în cap să-ți 
intre. 

(Se luptă.) 

ROSAURA 

Să vină ajutoare, Clotaldo-i ca şi mort. 

(Iese. Intră Astolfo tocmai când Clotaldo i se 
prăbuşeşte la picioare, şi îi desparte pe cei doi.) 

ASTOLFO 

Ce-i asta oare, o, prinţe generos? 

Vrei să-ţi pătezi oţelul glorios în trup de promoroacă? 

Neîntinată-ntoarce-ţi spada-n teacă. 

SEGISMUNDO 

Ba înroşită numai de sângele-i infam. 

ASTOLFO 

Păzită-acuma-i suflarea lui de mine, şi, alergând 
încoa, făcut-am bine. 


SEGISMUNDO 

Da, ca să mori, şi e prilejul bun prin moarta ta, în 
fine, să-mi răzbun şi vechea pică. 

ASTOLFO 

Viaţa ca să-mi apăr, majestate nu-i când spada-mi 
scapăr. 

(Trag spadele; intră Regele Basilio şi Estrella.) 

CLOTALDO 

O, nu-l jigni, te rog. 

BASILIO 

Cum, săbii trase? 

ESTRELLA 

(Astolfo e, vai, patimi mânioase!) 

BASILIO 

Dar ce v-a îndârjit? 

ASTOLFO 

Nimica, sire, o dată ce-ai venit. 

Bagă spadele în teacă. 

SEGISMUNDO 

O, sire, multe, chiar dac-ai intrat. 

Pe moşul ăsta morţii l-aş fi dat. 

BASILIO 

Dar nu-i respecţi deloc nici părul alb? 

CLOTALDO 

E păru-mi la mijloc, o, sire, nu-i nimic. 

SEGISMUNDO 

Indemnu-i calp ca să-i respect cuiva, eu, părul alb, 
când tare s-ar putea şi-al tău să-l văd pe jos în faţa mea, că 
răzbunat nu-s încă de-a fi crescut în silnicie-adâncă. 

(Iese.) 

basilio 

Dar până cejai să-l vezi, dormind te vei întoarce-n 
turn, să crezi că tot ce-ai fost şi-ai zis, deşi aievea, s-a- 
ntâmplat în vis. 

(Regele şi Clotaldo ies; rămân Estrella şi Astolfo.) 

ASTOLFO 

Cât de rar ne minte soarta când preziceri negre face, 
şi, pe cât străvede răul, e la bine-nşelătoare! 


Astrolog ar fi de seamă dacă pururi doar dezastre ar 
vesti: şi, nicio grijă. 

toate-ar fi adevărate! 

Iar dovada-mprejurării eu şi Segismund-o facem, da, 
Estrella, în noi doi mărturii punând contrare. 

Lui i s-au ursit necazuri, tiranii, trufie „moarte, şi se- 
adevăriră-n totul pentru că se-ntâmplă - toate; 

mie însă, arătându-mi orbitorul. snop de raze căror 
soarele, li-i umbră şi tăria fulg zburatec, şi ursindu-mi, 
doamnă, glorii, fericiri, triumf şi faime, rău a spus şi-a spus 
şi bine, căci e drept aşa s-arate când momeşte cu hatâruri, 
ca-n dispreţ apoi s-omoare. 

ESTRELLA 

Complimentele-ţi, desigur, cred că sunt adevărate, 
pentru altă doamnă însă cu al cărei chip, îmi pare, ai venit 
la gât, Astolfo, să mă vizitezi, şi astfel ea îţi merită doar 
şirul vorbelor înflăcărate. 

Cere-i dânşii deci răsplata, pentru că-s hrisoave false 
la divanele iubirii jurăminte-ori vorbe calde care s-au rostit 
în slujba altor regi şi altor doamne. 

(Intră Rosaura, rămânând ascunsă.) 

rosaura 

(Doamne mulţumesc că-n fine suferinţa mi-e aproape 
de liman, uitând de temeri cel ce vede-acestea toate) 

astolfo 

Am să-mi smulg din piept portretul, loc făcând în el 
icoanei frumuseţii tale limpezi. 

Unde e Getrella, n-are umbra loc, precum nici steaua 
lângă soare; plec a-l scoate. 

(iartă-mi fapta rea, Rosaura preafrumoasă, duşi 
departe însă n-au îndrăgostiţii cum credinţă să-şi mai 
poarte.) 

(N-am putut s-ascult o vorbă, ca să nu mă vadă 
poate.) 

ROSAURA 

Da, stăpână. 

ESTRELLA 

Bine-mi pare că se face să soseşti aici, fiindcă ţie-o 


taină doar se poate să-ţi încredinţez. E-o cinste, pentru cin 
te-ascultă, mare. 

ESTRELLA 

Nu te ştiu de mult, Astrea, dar de-atuncea ale tale-s 
cheile voinţei mele; 

şi, cum cine eşti aflasem, mă încumet ţie-a-ţi spune 
ceea ce şi mie, poate, îmi ascund. 

ROSAURA 

Ţi-s roabă-n totul. 

ESTRELLA 

Deci, în două vorbe, iată: 

Vărul meu Astolf - de-ajuns e vărul meu a-ţi spune 
doară, căci sunt lucruri şi rostite numai când şi-n gând se- 
arată - soţ e hotărât să-mi fie de-i îngăduit de soartă 
fericirea, una numai, multele dureri să-mi scadă. 

M-a mâhnit în ziua-ntâia când văzui la gât că poartă 
un portret al unei doamne; 

I-am vorbit de el pe faţă şi frumos; mă înţelege şi. 
galant, mi-l dă; îndată îl aduce-aici. Dar greu mi-e însăşi 
mâna-mi să-l primească; 

stai aici şi, când soseşte, spune-i, ţie, fată dragă, să 
ţi-l dea. Nu-ţi spun mai mult; 

eşti frumoasă şi-nţeleaptă, ştii. desigur, ce-i iubirea. 

(Iese). 

ROSAURA 

N-aş mai fi ştiut vreodată! 

Ceruri! Cine-atâta minte şi-agerime-n el să aibă ca 
dintr-un impas de-acesta o ieşire să găsească! 

Oare - un ins mai e pe lume strâns de soarta 
nemiloasă în nefericiri mai multe şi-n durere mai grozavă? 

Ce să fac în miezul beznei unde-i peste poate parcă 
rost să aflu de-alinare şi-alinare să-mi priască? 

De la cea, dinţii durere, întâmplare nu-i sau faptă noi 
dureri să nu-mi, însemne; 

una alteia-şi urmează, moştenindu-se-ntre ele. 

Şi, ca fenixul odată, unele se nasc din alte, în pieire- 
aflându-şi iviaţă, şi cenuşa lor de-a pururi dăinuieşte caldă- 
n groapă. 


Laşe-un înţelept spusese că ar fi, căci niciodată 
singure nu ies în lume; 

brave cred că-s mai degrabă, căci păşesc mereu 
nainte, fără să se mai întoarcă. 

Cine le-ar lua cu sine ar putea tot să-ndrăznească, 
neavând de ce se teme că l-ar părăsi vreodată. 

Eu o spun, căci din atâtea câte m-au lovit în viaţă, n-a 
lipsit nicicând niciuna şi atâtse-ncrâncerară, că, de soartă 
crud rănită, morţii-n braţe m-aruncară. 

O, vai mie, ce să fac în împrejurarea de-astăzi? 

De-mi spun numele, Clotaldo căruia îi datorează 
viaţa-mi sprijinul şi-onoarea, poate supărat se-arată, 
întrucât de la tăcere leac pentru onoare-aşteaptă. 

Dacă lui Astolfo nu-i spun cine-s, când o să mă vadă, 
oare cum să mă ascund? 

Chiar de-ar şti să se prefacă glasul, limba şi privirea, 
sufletul că mint le-arată. 

Ce să fac? Dar ce rost are să mă-ntreb, de bună 
seamă, când, oricâtă cugetare şi prudenţă-aş vrea să 
deapăn, de se va ivi prilejul tot durerea - va să facă ce va 
vrea? Căci nu-i putere de la chinu-i s-o abată. 

Şi de vreme ce purtarea a-şi decide nu cutează 
sufletul, atunci durerea vârfu-atingă-şi, pân' la capăt 
scurme chinul, ca din umbra îndoielilor să iasă în sfârşit; 
dar pân-atuncea cerul să mă aibă-n pază! 

(Intră Astolfo cu portretul) 

ASTOLFO 

Iată, doamnă, şi portretul. Ceruri! 

ROSAURA 

Cum, Alteța - voastră e surprinsă? Sau se miră? 

ASTOLFO 

Da, Rosaura, să te vadă. 

ROSAURA 

Eu, Rosaura? 

Nu, Alteţa voastră a greşit, drept altă doamnă m-a 
luat; 

eu sunt doar Astrea şi, sărmană, nici nu merit 
fericirea tulburării ce v-apasă. 


ASTOLFO 

Nu mă mai minţi, Rosaura, sufletul doar nu se-nşală, 
şi deşi te vede-Astree, ca Rosaura îi eşti dragă. 

ROSAURA 

Nu vă înţeleg, Alteță, şi, aşa, tac încurcată: 

tot ce. ştiu e că Estrella 

— Stea ce poate fi, bogată, şi a Venerei - ceru să v- 
aştept aici în sală spre a vă-nştiinţa din parte-i să-mi lăsaţi 
portretu-n seamă 

— Cerere cu rost se vede - spre a i-l duce eu 
degrabă. 

Vrea să fie-aşa Estrella, pentru că şi-un fleac de 
treabă dacă mi-e dăunătoare, neuitând-o, mi-o comandă. 

ASTOLFO 

Cât te-ai strădui, Rosaura, sub împrumutata mască 
rău te-ascunzi. Şi zi-i privirii muzica să-şi potrivească după 
glas, căci prea firesc e scrâşnet fals şi strâmb să scoată 
când un instrument pe-alături chinuit să-mbine-ncearcă 
falsitatea din cuvinte cu simţirea-adevărată. 

ROSAURA 

Vă repet, vreau doar portretul 

ASTOLFO 

Bine, dacă pân’ la capăt vrei să duci înşelăciunea, şi 
răspunsu-mi vreau s-o facă. 

Zi-i, Astrea, deci Infantei că, la stima mea înaltă, 
când portretul ea mi-l cere prea-i lipsit de eleganţă să i-l 
dau şi, de aceea, ca deplin să-l preţuiască. 

Îi trimit originalul; 

I-l poţi duce tu îndată, căci îl ai şi-acum asupră-ţi, 
cum te-ai pe tine-ntreagă. 

ROSAURA 

Un bărbat când hotărăşte, mândru, curajos şi teafăr, 
să învingă-ntr-o-ncercare chiar în schimb de i se-ndeamnă 
dar mai scump, mofluz refuză şi-amărât ia calea-ntoarsă. 

Eu dup-un portret venită-s şi-un original chiar dacă 
stăpânesc mai scump, mofluză voi pleca; Alteţa voastră 
deie-mi dar portretul; fără, jur că nu mă-ntorc nici moarta. 

ASTOLFO 


Dar, de nu ţi-l dau, cum oare ai să-l duci cu tine? 

ROSAURA 

lată! 

(încearcă să i-l ia.) 

Dă-mi-l, răule. 

ASTOLFO 

Degeaba. 

ROSAURA 

Jur că nimeni n-o să-l vadă-n altă mină de femeie 

ASTOLFO 

Groaznică eşti! 

ROSAURA 

Iudă rară! 

ASTOLFO 

Hai, Rosaura mea, sfârşeşte! 

ROSAURA 

Eu a ta? De când? Minti, fiară! 

(Intră Estrella.) 

ESTRELLA 

Ce-i Astrea, ce-i Astolfo? 

ASTOLFO 

(E Estrella!) 

ROSAURA 

(Luminează-mi, Amor, mintea, ca portretul să mi-l 
iau!) 

Iubită doamnă, dacă vrei să afli ce e, îţi voi spune eu. 

ASTOLFO 

Ce-nseamnă?... 

ROSAURA 

Poruncitu-mi-ai pe Aslolfo să-l aştept aici în sală şi-un 
portret să-i cer din partea-ţi. 

Singură, îşi cum se leagă dintr-o vorbă-ntr-alta lesne 
gândurile-ndeolaltă, pomenind tu de portrete, mi-amintesc 
aşa, deodată, că în mânecă am unul de al meu. Şi într-o 
doară vrui să-l văd, că de-unul singur te distrezi şi dintr-o 
toană; 

pe podea din mină însă mi-a scăpat; şi când se-arată 
cu al lui, Astolfo iute mi-l şi ia şi greu se lasă într-atât pe-al 


tău să-l deie, că, în loc să-l dea, încearcă şi pe-al meu să-l 
ia şi astfel, neputând napoi să-l capăt doar cu rugi sau 
vorbă bună, peste poate mânioasă vrui cu forţa să i-l 
smulg. 

Cel din mâna lui e, doamnă, chiar al meu; te vei 
convinge doar văzând canini e geamăn. 

ESTRELLA 

Dă-mi portretul, dar, Astolfo! 

I-l ia. 

ASTOLFO 

Doamnă, oare... 

ESTRELLA 

Nu destramă adevăru-un joc de umbre. 

ROSAURA 

Nu-i al meu? 

ESTRELLA 

Nici o-ndoială! 

ROSAURA 

Spune-i să ţi-l dea pe celălalt. 

ESTRELLA 

Ia-ţi portretul tău şi pleacă. 

ROSAURA 

(Mi-am recâştigat portretul, de-altceva, ce-o fi, nu-mi 
pasă.) 

(lese.) 

ESTRELLA 

Vreau acum portretul care mi-e promis; şi niciodată 
nemaidând cu tine ochii, tot nu vreau deloc să zacă în 
puterea ta, nu, poate pentru că am fost prea proastă să ţi-l 
cer. 

ASTOLFO 

(Cum să ies oare din încurcătură teafăr?) 

Cât ar vrea, frumoasă-Estrella, voia mea să te 
slujească, n-am să pot să-ţi dau portretul ce mi-l ceri, 
fiindcă... 

ESTRELLA 

Lasă, eşti un om mojic şi josnic. 

N-am nevoie să-l mai capăt, căci nu ţiu nici eu, 


luându-l, să-mi mai aminteşti vreodată că ţi l-am cerut eu 
însămi. 

(Iese.) 

astolfo 

Stai, ascultă, vezi, aşteaptă! 

Doamne, ce-ai făcut Rosaura! 

Cum, pe unde, prin ce poartă în Polonia venit-a, să 
mă piardă, să se piardă? 

(Iese.) 

Eu, de la balcon, brânci dând. 

Vrui un cărabuş să zboare? 

Mor îşi nviu când mi se pare? 

Eu visez, sau dorm? Cum vin să mă-nchidă? 

CLOTALDO 

Eşti Clarin. 

CLARIN 

Dacă asta e, mă fac corn pentru. godaci şi tac, mai 
mârlan şi mai blajin. 

(il duc pe Clarin. 

Intră regele Basilio, mascat) 

BASILIO 

Ei, Clotaldo! 

CLOTALDO 

Sire! Cum ai putut aşa veni? 

BASILIO 

Nerăbdarea de a şti şi-a vedea ce face-acum 

Segismundo, ea la drum m-a împins aşa, prosteşte 

CLOTALDO 

Uite-l jos, îşi regăseşte starea tristă din trecut. 

Prinţ nefericit, născut în ceas rău. neomeneşte! 

Vezi, trezeşte-l binişor: 

opiul pus în băutură vlaga şi puterea-i fură. 

(Se arată Segismundo, ca la început, în piei de 
sălbăticiuni şi lanţuri, dormind pe jos; intră Clotaldo. 

Clarin şi doi slujitori.) 

CLOTALDO 

Pe podea lăsaţi-l dar, piere-i azi trufaşa slavă-n locul 
de plecare. 


PRIMUL SLUJITOR 

Zdravăn lanţu-i prind acuma iar. 

CLARIN 

Prinţe, dormi adânc măcar, nu afla cât de uşor ţi-i să 
şi pierzi prin jocul sorții şi-n nălucile măririi, azi, o umbră a 
vieţuirii şi o flacără a morţii. 

CLOTALDO 

Cui din gură-atât de bine ştie-a da, odaie cată a-i 
sorti, unde; să poată bate câmpii cât l-o ţine. 

El e cel ce se cuvine, prins de voi, la beci să stea. 

CLARIN 

Eu? De, ce? 

CLOTALDO 

Că la poprea punem, şi cu străşnicie, trâmbiţa ce 
taine ştie, nu cumva zvoniri să dea. 

CLARIN 

Bravo! Eu mă strădui oare tatăl să-mi ucid? Nici 
gând! 

CLOTALDO 

Îl străbate un fior, basilio 

Ce vise l-or frământa? Ia stai niţel. 

segismundo. 

(în somn) 

Prinţ mărinimos e cel ce tiranii îi doboară: 

el, Clotald, de mâna-mi moară, tata zacă-n praf, 
mişel. 

CLOTALDO 

Iar cu moartea m-ameninţă. 

BASILIO 

Cu asprimi şi-ocări pe mine. 

CLOTALDO 

Tot să mă răpună ţine. 

BASILIO 

Să mă plece-n umilinţă. 

segismundo. 

(în somn) 

Zări deschidă-i cu priinţă marele teatru-al lumii 
faimei cum a doua nu mi-i, că, spre răzbunare, iată-l în 


triumf închină-şi tatăl prinţul Segismundo, lumii. 

Dar, vai mie, unde-s, când? 

BASILIO 

Nu doresc să fiu văzut; 

ştii ce ai, dar, de făcut. 

Plec, s-ascult de-acolo vrând. 

SEGISMUNDO 

Eu să fiu? Eu, iarăşi frânt de câtuşi şi-ntemniţat, eu 
să fiu cu-adevărat? 

Nu cumva mormânt îmi eşti, turnule? Ba da! Ce veşti, 
ce de lucruri am visat! 

CLOTALDO 

(Rândul meu: e-acum s-apar şi să nu dau tot de gol.) 

SEGISMUNDO 

Este vremea să mă scol? 

CLOTALDO 

Da, de multă vreme chiar. 

N-ai vrea ziua-ntreagă doar tot să dormi! 

De când m-am dus, vulturul dând roată sus să-l 
privesc într-un târziu, şi-ai rămas aici, cum ştiu, dormi de- 
atunci într-una? 

SEGISMUNDO 

Dus. 

Şi-ncă nu m-am deşteptat şi, Clotaldo, cred că încă 
dorm adânc în noaptea-adâncă, fapt pe semne-adevărat, 
că, de vreme ce-am visat toate câte-am zis că pipăi, şi ce 
văd un vis de-o clipă-i; 

şi, desigur, istovit, dacă văd în somn uimit, şi treziei 
visu-aripă-i. 

CLOTALDO 

Ce-ai visat aştept să-mi spui. 

SEGISMUNDO 

Neştiind de-i vis sau ce-i, ce-am văzut îţi spun de vrei, 
nicidecum ce vis avui. 

Mă trezii şi mă văzui, o, cruzime-amăgitoare! 

Într-un pat bogat, în stare tot din ape şi culori să 
adoarmă-ntr-însul flori ostenind de-nmiresmare. 

Mii de nobili îmi căzură la picioare, prinţ spunând că 


le sunt, şi aducând haine, giuvaiere, armură. 

Blinda liniştii măsură mi-ai schimbat-o-n fericire tu, 
cu minunata ştire că, deşi azi vezi ce am, prinţ Poloniei 
eram. 

CLOTALDO 

Mi-ai răspuns.cu răsplătire? 

SEGISMUNDO 

Nu, pentru trădări şi crime, făr-a sta prea mult pe 
gânduri moarte-ţi dam în două rânduri. 

CLOTALDO 

Pentru ce atât-asprime? 

SEGISMUNDO 

Stăpâneam peste mulţime, crunt loveam sub pumn 
să-mi steie; 

Îndrăgeam doar o femeie... 

De-asta cred c-a fost aieve: 

tot s-a dus, măriri, gâlceve, numai asta nuse-ncheie. 

(Iese regele.) 

CLOTALDO 

(Pleacă regele, pătruns e, gândul fiului ştiind.) 

Tot de acvilă vorbind, somnul cum atunci te-ajunse, ai 
visat imperii-ascunse; 

dar şi-n vise e frumos să-i aduci cinstiri prinos cui la 
creşterea-ţi trudise: 

Segismundo, nici în vise binele nu-i de prisos. 

(Iese.) 

SEGISMUNDO 

Drept e: deci sănăbuşim fiara-n noi, turbata vrere, 
ura, setea de putere, de-o mai fi în vis să fim, şi-o să fim, 
căci vieţuim pe-un tărâm atât de rar că un vis ni-i traiul 
doar, şi deprinderea mă-nvaţă că-şi visează-ntreaga viaţă 
omul, până treaz e iar. 

Tronul regele-şi visează şi-amăgit domneşte-n gând, 
cârmuind şi hotărând, iar împrumutata-i vază vântului i-o- 
ncredinţează şi-n cenuşă-i schimbă cartea moartea. 
Jalnică-i e partea cui, râvnind regească faptă, smuls a fi din 
somn se-aşteaptă, vis acum fiindu-i moartea! 

Îşi visează avuţia bogătaşul, temător, şi săracii-n visul 


lor cazna-şi văd şi sărăcia; 

unu-şi creşte-n vis moşia, altul, trudnic, cere multe, 
zbiru-mproaşcă-n vis insulte, şi-n cuprinsul lumii, dar, toţi 
visează a fi ce par, chiar de nu pricep s-asculte. 

Eu visez de ani în şir lanţ şi ziduri de-nchisoare, şi-am 
visat şi altă stare mai plăcută că-mi admir. 

Ce e viaţa? Un delir. 

Ce e viaţa? Un coşmar, o nălucă, nor fugar, şi-i 
mărunt supremul bine, căci un vis e viaţa-n sine, iară visul, 
vis e doar. 


ACTUL AL TREILEA 

(Intră Clarin.) 

CLARIN 

Într-un turn supus de farmec zac din vina 
preaştiinţei. 


Ce-oi păţi pentru ce-mi ştiu, dacă şi ce ştiu ucide? 

Om cu-atâta foame-ntr-însul vai, să moară azi cu zile! 

Milă mi-e de mine, zău; 

„Ai de ce!” mi se va zice şi pe drept cuvânt, aşa e, că 
tăcerea asta-n mine şi pe nume-mi şade strâmbă: ce 
trompetă gura-şi ţine! 

Uite, aici, de văd ca lumea, îmi mai ţin tovărăşie doar 
paingii şi guzganii: 

dulci sticleţi pe veresie! 

Noaptea asta capul tobă mi-l făcură-atâtea vise, că 
mi-e doldora de trâmbiţi, de ţiuituri şi ştime, de cortegii, 
cruci înalte, şi de flagelanţi o mie: 

urcă sau coboară-o droaie, alţii prind să şi leşine 
când îşi văd în sânge sotii; 

dar pe mine mă cuprinde un leşin de nemâncare, că-s 
la gros de-atâtea zile, iar la prânz din filosoful 

Nicomedes dau citire tot mereu şi din soborul din 
Niciceea-n locul cinei.” 


7 30—31. In original : En el filosofo leo / Nicomedes, y las no-ches | en 
el concilia Niceno ; prin Nicomedes nu se are în vedere nici un filosof 
grec, ci doar jocul ăe cuvinte : Ni comedes (= ni comeis) nu mîncaţi 
(comida fiind masa de prînz) ; conctlio Niceno se referă la conciliul din 
Niceea (325 e.n.), dar tot de dragul calamburului : Ni ceno — nici nu 


Dacă sfântă e tăcerea după noua prăznuire, pentru 


mine-i Sin Secretul, că-l postesc da’ nu-l pot ţine: 


zice. 


zac. 


dar la urma urmei dreaptă mi-e pedeapsa, n-am ce 


Că decât să taci ca slugă nu-i mai grea nelegiuire. 
(Zvon de tobe şi mulțime; de afară aude) 

PRIMUL SOLDAT 

Asta-i turnu-n care zace. 

Spargeţi porţile. Să intre toată lumea. 

CLARIN 

Sfinte tare, vin, desigur, după mine dacă spun c-aicea 


Ce-or fi vrând? 

(Intră soldați, citi se poate.) 
PRIMUL SOLDAT 

Intraţi, nainte! 

AL DOILEA SOLDAT 

Uite-l. 

CLARIN 

Nu e. 

TOŢI 

O, stăpâne... 

CLARIN 

(Dacă şi-au băut şi mintea?) 
AL DOILEA SOLDAT 
Numai tu eşti prinţul nostru, rege pământean 


admitem doar şi vrem să ne conducă, nu vrem prinţ din 
ţări străine. 


La picioare-ţi stăm cu toţii. 

TOŢI 

Cerul, mare prinţ, te ţie! 

CLARIN 

(Măi să fie, nu e glumă! 

Dacă-s oare vechi deprinderi în regat aici ca, zilnic, 


câte-un prins pus prinţ să fie şi-apoi dus în turn? 


Aşa-i, zilnic jocul doar vădit mi-e: musai şi eu să-mi 


joc rolul.) 


cinez. Echivalările din traducere sunt mai generale. 


TOŢI 

Dă-ne tălpile. 

CLARIN 

Şi mie îmi mai trebuie, nu pot să le dau, şi-apoi 
ruşine-i ca un prinţ să n-aibă talpă! 

AL DOILEA SOLDAT 

Toţi ne-am dus l-ai tău părinte şi i-am spus că te 
cunoaştem prinţ al nostru doar pe tine, nu pe-al Moscovei. 

CLARIN 

Cu tata v-aţi obrăznicit? 

Ruşine, toţi sunteţi nişte netrebnici. 

PRIMUL SOLDAT 

Doar credinţa, ea ne-mpinse. 

CLARIN 

Da? Vă iert de-a fost credinţă. 

AL DOILEA SOLDAT 

Hai pe tronu-mpărăţiei! 

Vivat Segismundo! 

TOŢI, CLARIN 

Vivat! 

(Segismundo strigă? Bine: 

Segismundo deci se cheamă orice prinţ ce măsluit e.) 

(Intră Segismundo.) 

SEGISMUNDO 

Cine strigă Segismundo? 

CLARIN 

(Prinţ mi-s păgubos din fire!) 

AL DOILEA SOLDAT 

Cine-i Segismundo? 

SEGISMUNDO 

Eu. 

AL DOILEA SOLDAT 

Mă, obraznic fără minte, cum te-ai dat drept 
Segismundo? 

CLARIN 

Eu? Nu recunosc ce ziceţi, voi aţi fost aceia care m- 
aţi sigismundat „şi vi se potriveşte vouă numai şi- 
ndrăzneală, şi prostie. 


PRIMUL SOLDAT 

Segismundo, prinţ ilustru - semnele ce-s date ţie te- 
ntăresc, deşi cuvântul de-a fi domn oricum ni-l ţinem - 
tatăl tău, Basilio, riga, temător ca vechi preziceri nu cumva 
să se-mplinească şi să-ţi stea-n genunchi, de tine umilit şi- 
nvins, încearcă, drept răpindu-ţi şi domnie, să le treacă lui 
Astolfo, duce-al Moscovei. 

De-altminteri curtea strânse, dar norodul rostu- 
aflând şi azi cum ştie rege pământean că are, nu vrea cu 
străin să vie şi să-i poruncească. 

Şi-astfel, peste cruda vrere-a scrisei aruncând 
disprețul nobil, căutatu-te-a-n restriştea unde-nchis eşti, ca 
putere armele-i din nou să-ţiiste şi, ieşind din turn, să-ţi 
capeţi tron şi sceptru cuvenite, pe tiran înlăturându-l. 

Vino, deci, aci-n pustie o armată numeroasă de 
haiduci şi gloată ţine să te-aclame; libertatea te aşteaptă: i- 
auzi, vine! 

GLASURI, DE AFARĂ 

Segismundo să trăiască! 

SEGISMUNDO 

Iarăşi vise de mărire îmi trimiteţi, ceruri, timpul iar 
lăsându-l să le strice? 

Iarăşi vreţi să văd cu ochii printre umbre şi năimire, 
maiestatea şi cu slava de-o suflare risipite? 

Vreţi să -, ndur amarnic iarăşi riscul şi dezamăgirea 
ce pe om umil din leagăn şi prudent îl fac să fie? 

Dar s-a terminat, ajunge! 

lar sunt rob, luaţi aminte, sorții mele şi, ştiind că 
întreaga viaţă vis e, voi, năluci, plecaţi, zadarnic pentru 
moarta mea simtire glas şi trup iscaţi, minciună amin două 
sunt, ştiu bine; 

nu - mai vreau măriri şi slavă deopotrivă-nchipuite, 
nici fantastice iluzii de suflarea unei brize cât de slabe 
destrămate, ca migdalul ce-şi deschide prea netimpurie 
floarea şi, pripit şi necuminte. 

sub întâiul vânt mai rece îi pălesc şi-i sufăr şi în 
trandafiriii muguri frumuseți şi. strălucire. 

Da. vă ştiu, vă ştiu acuma, ştiu şi că-i meniţi aşijderi 


orişicărui ins ce doarme; 

pentru mine nălucire nu mai e, dezamăgit, bine ştiu 
că viaţa vis e. 

AL DOILEA SOLDAT 

De-o socoti înşelăciune, rog aruncă o privire către - 
munţii falnici, vezi-i înţesaţi de o mulţime ce te-aşteaptă. 

SEGISMUNDO 

Şi-altădată tot icoane şi mai limpezi am văzut, cum 
văd şi-acuma împrejurul meu întinse, şi-a fost vis. 

PRIMUL SOLDAT 

Dar fapta mare pururi naşte-o prevestire, mare 
domn: acesta-i tâlcul c-ai văzut-o-ntâi în vise. 

SEGISMUNDO 

Bine zici, a fost o veste, iar de-o fi aşa să fie, dacă tot 
e scurtă viaţa, să ne cufundăm în vise iarăşi, suflete, dar 
astăzi mai prudent, luând aminte că trezirea revine-n toiul 
celor mai plăcute clipe, şi, ştiind c-aşa-i, mai mică poate-i 
şi dezamăgirea, căci, oricum, îţi râzi de rele când le- 
ntâmpini treaz la minte. 

Şi, purtând în icuget gândul că, şi-aievea de-i să fie, 
tot e de-mprumut puterea şi stăpânu-o ia la sine, să- 
ndrăznim orice şi-oriunde. 

Mulţumesc, vasali, credinţei voastre; eu am să vă 
mântui, şi neînfricat, şi sprinten, de-al robiei jug străin. 

Sune lupta! Martori fi-veţi ce imens îmi e curajul. 

Lupt cu propriu-mi părinte şi vreau cerurilor înseşi să 
le-aduc adeverire. 

Îmi va sta-n genunchi bătrânul... 

(Dar de mă trezesc nainte, ne-mplinind ce spun, 
tăcerea s-o păstrez nu-i şi mai bine?) 

toţi Segismundo să trăiască! 

(Intră Clotaldo.) 

CLOTALDO 

Ce-i ou larma asta, sfinte? 

SEGISMUNDO 

A, Clotaldo. 

CLOTALDO 

Doamne... (Aspru mă va încerca.) 


CLARIN 

M-aş prinde că-l azvârlă de pe munte.) 

CLOTALDO 

La picioare-ţi cad, o, prinţe, ca să mor, ştiu. 

segismundo 

Te ridică, nu sta jos, în praf, părinte, călăuză şi 
busolă ai să-mi fii în reuşite, căci de creşterea-mi dator li-s 
grijii tale şi credinţei. 

Să te-mbrăţişez. 

CLOTALDO 

Ce spui? 

SEGISMUNDO 

Că visez şi vreau doar bine să mai fac, căci de prisos 
binele nu-i nici în Vise. 

CLOTALDO 

Dacă fapta bună, doamne, ţi-e blazon de-acum nainte, 
nu-ţi va fi cu supărare că mă-ndrum şi eu la bine. 

Vrei cu, tatăl tău războaie? 

Sfetnic nu-ţi pot fi doar ţie, regele năpăstuindu-mi. 

La picioare-ţi stau, o, prinţe, dă-mă morţii. 

SEGISMUNDO 

Tu, nemernic, trădător, ingrat! 

(Dar, sfinte, să-mi pun frâu, că nu ştiu încă dacă-s 
treaz ori doar un vis e.) 

Îţi invidiez curajul şi eşti demn de mulţumire. 

Du-te să-l slujeşti pe rege şi în câmp o să ne-aţinem. 

Voi sunaţi pornirea luptei. 

CLOTALDO 

Tălpile-ţi sărut. o. prinţe. 

SEGISMUNDO 

Să domnim acum. o. soartă; 

dacă dorm, nu mă trezi deci, iar de nu, alungă-mi 
somnul. 

Dar, adevărat sau vise, binele doar preţuieşte: 

când aievea-i, ca să fie, dacă nu, ca buni prieteni să-ţi 
câştigi pentru trezire. 

(Ies şi se cântă semnalul de luptă. 

Intră Regele Basilio şi Astolfo.) 


basilio 

Astolfo, oare cine e în stare pe-un armăsar abraş să 
pună frâul? 

Au cine-n goana-i vajnică. spre mare ar stăvili măcar 
o clipă râul? 

Şi ce viteaz ar mai propti-n spinare un stei din munţi 
spre văi rupându-şi brâul? 

Ei, toate-acestea-mi par acum o joacă pe lângă gloata 
mândră şi buimacă. 

s-o spuie larma taberelor, două, cu repetat ecou în 
munţi afund în lung răsunet de vuire nouă: 

zic - unii-Astolfo! alţii Segismund! 

Azi, tronul juruinţei. rob, vai nouă, la nou gând 
strâmb şi-n noi orori fecund, funest teatru-i. unde. 
nepoftită, vezi tragedia scrisă de ursită. 

ASTOLFO 

Stăpâne, veselia zic să-ncete şi să se curme lauda 
necoaptă ce mâna ta spre - bucurare-mi dete; 

Polonia, al cărei tron m-aşteaptă, în calea voii mele- 
adună cete doar ca s-o merit mai întâi prin faptă. 

Un cal să-mi daţi şi, plin de-avânt superb, trăsnească 
cel ce tunet poartă-n herb. 

BASILIO 

Uşor se-ntâmplă tot ce-i dat să fie şi greu întâmpini 
cele prevăzute: 

cu ce-i în zodii-n van te lupţi, se ştie, şi cine vrea să 
scape, le asmute. 

Legi aspre, timp amar, vai, grozăvie: 

de rău te-ascunzi şi răul mai temut e; 

păzindu-mă atât, m-am dat pierzării, pricinuind chiar 
eu dezastrul ţării. 

(Intră Estrella.) 

ESTRELLA 

Mărite rege, dacă nu eşti gata zăgaz să-i pui tu însuţi 
marii larme ce-atotântinsă-n tabere sunat-a, sporind prin 
pieţe şi uliţi să le sfarme, mări stacojii îţi fi-vor ţării plata 
să-noate-n ele, sângele-i sub arme ţâşnindu-şi purpura; şi-s 
de pe-acum nenorociri şi tragedii duium. 


Ruine doar regatu-ţi înveşmânta şi-urgii atâtea-i 
sângerează scrumul, că ochii plâng şi-auzul se-nspăimimă. 

les pete-n soare, vântu-şi uită drumul, o piramidă 
orice piatră-avântă şi fiecare floare-nalţă-un tumul, orice 
clădire-o criptă e, măreaţă, şi tot soldatul un schelet în 
viaţă. 

(Intră Clotaldo) 

CLOTALDO 

Ajuns-am teafăr doar de Cer scăpat! 

basilio Clotaldo, ce-i cu Segismundo oare? 

CLOTALDO 

O, sire, gloata, monstru orb, turbat, în turn pătrunse 
şi din închisoare i-a smuls pe prinţ, iar el, imediat, trezit 
din nou la înnoită-onoare, viteaz li se vădi, zicând s-arate 
întregii lumi că ceru-avu dreptate. 

BASILIO 

Un cal să-mi daţi, căci eu vreau în persoană pe-un fiu 
ingrat să-nfrâng ţinându-i piept, şi, hotărât să-mi apăr şi 
coroană, greşeala minţii cu oţel să-ndrept. 

(Iese.) 

ESTRELLA 

Cu Soarele voi fi Belona-n goană: 

sper numele-mi alături să-ţi stea drept, şi aripi largi 
în zboru-mi voi întinde, s-o pot din urmă şi pe Palas prinde. 

(Iese şi se aude muzică de luptă. 

Intră Rosaura şi-l opreşte pe Clotaldo.) 

ROSAURA 

Ştiu că mare, necoruptă, măreţia-ţi umple pieptul, 
plin bătând; dă-mi totuşi dreptul să-ţi vorbesc, că-i totu-o 
luptă. 

În Polonia-am sosit, stai, umilă, disperată, făr-un ban 
şi, ajutată de-ndurarea-ţi, am găsit ocrotirea ta; mi-ai spus 
deghizată să trăiesc la palat şi, tot firesc, ca şi cum geloasă 
nu-s, de Astolf să fug. În fine, mă zăreşte şi-ntr-atât cinstea 
-, mi ia-n răspăr „încât stă de vorbă, după mine, cu 
Estrella-ntr-o grădină; 

lată-i cheia, poţi acum să-ţi croieşti spre dânsul 
drum, ura-mi potolind, haină. 


Mândru, îndrăzneţ, puternic, du-te-onoarea de-mi 
răzbună, că ţi-e hotărârea bună să-l ucizi pe-acel nemernic. 

CLOTALDO 

Am primit, e-adevărat, chiar dintâi când te văzui, să 
te-ajut, aşa cât spui. 

— Martor plânsul tău mi-a stat - port sărmana-mi 
viaţă poate. 

Prima încercare-a fost haina să ţi-o schimb, cu rost: 

ca Astolfo, dacă dat e să te vadă, să nu creadă 
uşurinţă o-ndrăzneală ce, riscând, onoarea-ţi spală de 
potrivnica dovadă. 

Între timp mă frământam cum să-ţi recâştig onoarea, 
chiar plătind, cumplită, darea 

— Într-atât de-aprins, eram - morţii lui Astolfo. Vai, 
ce nebună fărdelege! 

Dar, cum nu-mi fusese rege, tulburat nu mă lăsai. 

Moartea i-aş fi dat-o când 

Segismundo vrea deodată să mor eu. Astolfo cată, 
riscu-n seamă neluând, apărarea să-mi ia mie cu bravură şi 
voinţă până la nesocotinţă, mai presus de vitejie. 

Şi-atunci eu - pricepe-mi gândul veşnic recunoscător 
lui, ce n-a lăsat să mor, să m-arăt, deci, omorându-l? 

Şi nehotărât de fel, şovăi între simţăminte, ţie date 
dinainte, şi-ajutorul de la el, nu ştiu încotro să fug şi pe 
cine să ajut. 

Dacă-ţi sunt prin dar vândut, lui prin ce-am primit 
mă-njug, şi-n atare-ntorsătură inima-mi nimic n-aşteaptă, 
căci sunt insul pus pe faptă, dar şi insul care-ndură. 

ROSAURA 

De prisos mai spun, fireşte, că bărbatu-i nobil când 
daruri face şi de rând e atuncea când primeşte. 

Şi, aşa fiind lăsat, mulţumirea-ţi n-are rost admițând 
ca el a fost cel ce viaţa-n dar ţi-a dat, iar tu mie, căci vădit 
e că de el ai fost constrâns fapte să comiţi de plâns. 

Iar de mine doar cinstite. 

Deci de el eşti ofensat, mie-ndatorat fiindu-mi, tu la 
rându-ţi dăruindu-mi ceea ce ai căpătat; 

cată dar a-mi sprijini mie-onoarea-ameninţată, că-i de 


preţ cât calea toată dintr-a da şi a primi. 

CLOTALDO 

Chiar dacă noblețea creşte vie-n sufletul cui dă, doar 
recunoştinţa stă mărturie cui primeşte; 

şi de am avut putinţa. 

dând, să-mi capăt nobil nume lasă-mi. rogu-te. anume 
şi ce-mi dă recunoştinţa, căci pe alţii-ndatorând pot fi- 
ndatorat şi-asemeni darnic, iar slăvit de semen; 

eşti şi dând şi căpătând. 

ROSAURA 

Viaţa tu mi-ai dat-o-n dar. 

Însă, ştii, tot tu mi-ai spus când la viaţă m-ai adus. 

că, pătată, e-n zadar şi nu-i viaţă: prin urmare. 

n-am primit nimic pe faţă, doar o viaţă fără viaţă 
mina ta mi-a-ntins. Îmi pare. 

lar de zici că-ntâi e drept darnic să te-arăţi şi-apoi 
recunoscător, cum voi, viaţa mea nedată-aştept să mi-o dai 
curând; şi cum daru-i mai înălţător, darnic fii şi-apoi, cu 
spor, fii şi-ndatorat, oricum. 

CLOTALDO 

De-argumente-nviat mă las şi să-ncep cu darul vreau. 

Tot ce am. Rosaura, ţi dau undeva-ntr-un schit retras 
să trăieşti; cu chibzuire hotărăsc şi foarte bine-i, căci, 
fugind de teama vinei, sfânta ca să-i liniştire, şi când. 
dezbinată, ţara e lovită-atât de greu, nobil vechi fiind, nu 
eu vreau să-i mai încarc povara. 

Prin acelaşi leac firesc, regelui i-a credincios, ţie-ţi 
sunt mărinimos, lui Astolfo-i mulţumesc; 

deci îngăduie-mi, cuminte, două glasuri să ascult: 

zău n-aş fi făcut mai mult nici de ţi-aş fi fost părinte. 

ROSAURA 

Dacă mi-ai fi fost, fireşte, ţi-aş răbda insulta-acu; 

Însă nefiindu-mi, nu! 

CLOTALDO 

Ce-ai dori să faci, vorbeşte! 

ROSAURA 

Să-l ucid! 

CLOTALDO 


O fată-n lume ce părinţii nu şi-i ştie, are-atâta vitejie? 
ROSAURA 

Da. 

CLOTALDO 

De unde? 

ROSAURA 

Bunu-mi nume m-a-ndemnat. 
clotaldo 

Astolfo, ştii... 
ROSAURA 

Cinstea-mi împotrivă-i strigă. 
CLOTALDO 

Soţ Estrellei, îţi e rigă. 
ROSAURA 

Doamne sfinte, nu va fi! 
CLOTALDO 

E-o sminteală. 
ROSAURA 

Prea târziu. 
CLOTALDO 

Pune-i capăt. 
ROSAURA 

N-am să pot. 
CLOTALDO 

Altfel ai să-ţi pierzi... 
rosaura 

Ştiu tot. 

CLOTALDO 

Viaţa şi onoarea. 
ROSAURA 

Ştiu. 

CLOTALDO 

Ce-ai de gând? 
ROSAURA 

Să mor. 

CLOTALDO 

Te fură valul ciudei. 
ROSAURA 


Ba-i onoare. 

CLOTALDO 

Nebunie.-i. 

ROSAURA 

Cutezare. 

CLOTALDO 

E-un delir. 

ROSAURA 

Turbare, ură. 

CLOTALDO 

Nu poţi împăca nebunul patimii avânt? 

ROSAURA 

E greu. 

CLOTALDO 

Cine-o să te-ajute? 

ROSAURA 

Eu. 

CLOTALDO 

Nu e niciun leac? 

ROSAURA 

Niciunul. 

CLOTALDO 

Să găseşti alt drum nu poţi? 

ROSAURA 

Să mă pierd prin altă faptă. 

(Iese.) 

CLOTALDO 

Dacă-i să te pierzi, aşteaptă, fată, să ne pierdem toţi. 

(Iese. Muzică de luptă; intră în marş soldați. 

Clarin şi Segismundo,  imbrăcat în piei de 
sălbăticiuni.) 

SEGISMUNDO 

O, de-aş fi fost văzut de Roma-ntr-un triumf de 
început, cât s-ar fi bucurat de un prilej atât de rar aflat, ca 
marile-i armate de-o fiară să le vadă comandate, cu apriga- 
i suflare putând şi firmamentul să-l doboare! 

Dar să ne strângem zborul. 

O, duh al meu, să nu ne-nghită norul 


O, glorie avară şi de mă voi trezi, să nu mă doară c- 
am dobândit-o numai spre a şti că dusă-acuma“i; 

pe când, fiind puţină, mai lesne, dac-o pierd, are să- 
mi vină. 

(Se aude o trâmbiţă.) 

clarin 

Pe-un bidiviu focos 

— Să-l zugrăvesc atât şi să-l descos e musai, deci mă 
iartă - în care-n amănunt se-aşterne-o hartă, căci trupul e 
uscatul, toc sufletul ce-şi are-n piept palatul, oceanul 
spuma, aerul suflarea, un haos deci, stârnindu-mi 
admirarea, fiindcă-n suflet, spumă, trup, suflare, un 
monstru-i de uscat, foc, vânt şi mare; 

rotat frumos, e sur şi-n rest asemeni, fără de cusur, 
cu cine-l strânge-n pinteni, şi zboară, nu-i doar sprinten; 

pe el, zic, îţi soseşte o strălucită doamnă. 

SEGISMUNDO 

Mă orbeşte. 

CLARIN 

Rosaura-i, sfântă cruce! 

(Iese.) 

SEGISMUNDO 

Milosul cer privirii mi-o aduce. 

(Intră Rosaura, în haine de păstor, cu spadă şi 
pumnal.) 

rosaura 

Segismundo, suflet mare, maiestatea ta vitează îţi 
răsare-n zorii faptei din adânc de noapte neagră, şi, cum 
regele-planetă ce strălucitor se-ntoarnă iar în brațele- 
Aurorei, printre flori şi roze iarăşi, şi pe munţi, şi peste 
valuri, când încununat se-arată şi-aruncând lucori şi raze, 
spume-nchide, creste scaldă, tot aşa răsai tu, soare al 
Poloniei, ca astăzi pe-o femeie chinuită ce umilă îţi se 
pleacă s-o ajuţi, căci e femeie şi nefericită, iată două stări 
de-ajuns pe omul ce bărbat viteaz se cheamă, una chiar de- 
ar fi, dreptate a-l îndatora să facă. 

Azi, a treia oară ochii ti-i încânt, a treia oară mi ştii 
cine-s, căci tot alta m-ai văzut, şi-n altă haină. 


Prima dată mă luaseşi drept bărbat, acolo-n aspră 
temniţă, unde durerea mi-alină ştiuta-ţi viaţă. 

Cea de-a doua „ca femeie te-am uimit, când fala toată 
a măririi vis îţi fuse, nălucire, umbră doară. 

Ce-a de-a treia, azi, când, monstru din plămadă- 
ngemănată, peste graţii de femeie arme bărbăteşti 
podoabă-s. 

Şi ca-nduioşarea braţul mai ocrotitor să-ţi facă, bine 
e s-auzi tu însuţi ce-i cu tragica mea soartă. 

Mamă nobilă avut-am, curtea Moscovei mi-e leagăn; 

nenorocul mamii-mi spune c-alta n-a fost mai 
frumoasă. 

Ochii şi i-a pus pe dânsa un mişel, a cărui faimă n-o 
numesc, necunoscându-l, însă inima-i vitează dup-a mea i-o 
ştiu, şi duhu-i răsfrângându-mi-l icoană, sufăr că păgână 
nu mi-s ca să-l cred, nebună rară, zeu jelit ca ploaie de-aur, 
taur, lebădă suavă, de Danae, Leda - Europa în 
Metamorfoze-odată. 

Când poveşti perfide vorba socoteam că mi-o încarcă 
fără rost, văd că pe scurt ţi-am şi spus că biata mamă, 
amăgită să asculte dulcea dragostelor vrajă, tristă a fost la 
fel ca toate şi ca toate mai frumoasă. 

Scuza lâncedă a credinţei şi a numelui de soaţă într- 
atât o copleşeşte, că şi azi o mai visează, la plecare el 
lăsându-i, ca Eneas din Troadă, chiar şi spada-i amintire. 

Lama-i zace-aici în teacă, dar povestea nu sfârşi-voi, 
şi-o voi ţine-n mână goală. 

Şi din slabul nod acesta 

Ce nici leagă, nici condamnă, ori căsătorie, ori 
crimăun pământ fiind şi-o apă - m-am născut cu ea leită ca 
o copie sau cadra, dacă nu la frumuseţe, la noroc măcar şi- 
n viaţă; 

asta mă scuteşte-a spune că, mereu nenorocoasă în 
averea moştenită, moştenii şi-aceeaşi soartă. 

Tot ce pot să-ţi spun de mine e un nume. cel ce-mi 
pradă rămăşiţele onoarei şi-a renumelui podoabă. 

E Astolfo... vai, numindu-l, simt că mi se mâniază 
inima, duşman fiindu-mi, e-o urmare prea firească. 


El. Astolfo, e ingratul ce, uitând ce-a fost odată căci 
în dragostele stinse şi-amintirea e uitată -, în Polonia venit- 
a după prada lui măreaţă, să se-nsoare cu Estrella, a- 
nserării mele faclă. 

Cine-ar crede că de vreme ce pe-ndrăgostiţi îi leagă 
strâns o stea, să-i mai dezbine tot o Stea de astă dată? 

Înşelată şi jignită, tristă am rămas, buimacă, moartă, 
şi rămas-am eu, altfel spus rămas-a, neagră, forfota din iad 
nebună, scris-ă-n Vavilonu-mă toată; 

şi-amuţind în faţa lumii - căci dureri şi spaime-o 
groază prin simţiri prind glas mai sigur ca prin vorba gurii 
goală -, spusu-mi-am tăcând durerea, până Violante-odată, 
mama, sfărâmă-nchisoarea, Doamne, şi-au ţâşnit grămadă 
şir de şir dureri din pieptu-mi, poticnindu-se să iasă. 

N-am mai şovăit în vorbe, căci a şti că o persoană cui 
îţi spovedeşti greşeala întru alta ţi-e părtaşă, îţi îmbie şi-ţi 
alină spovedaniile parcă: 

uneori şi pilda rea e de folos. Oricum, miloasă jalea- 
mi ascultă, cu-a dânşii viind pe-a mea s-o potolească: 

O, judecătorul legea de-a călcat, ce lesne iartă! şi, la 
rândul ei păţită, delăsarea prea uşoară şi nici timpul 
nemaivrându-l leac onoarei să-i găsească, mi-l opreşte şi-n 
năpasta-mi; 

dar un sfat mai bun îmi află: 

să-l găsesc şi, iscusită, să-l silesc ca să-mi plătească 
ce-i dator onoarei mele; 

şi ca drumul să mi-l facă neted, soarta vru să-mbrac 
numai bărbătească haină, îmi dădu şi-o spadă veche, cea 
pe care-o port: din teacă vremea e să-i scot acuma, cum 
jurat-am, alba lamă, căci, ştiind ce semne-ascunde, mama- 
mi spuse: „Iute pleacă în Polonia şi floarea nobilimii fă să-ţi 
vadă falnicul oţel şi poate la vreunul să-şi găsească soarta- 
ti sprijin şi-ndurare, iar amaru-o vorbă caldă”. 

Şi-n Polonia venit-am; 

dar să trecem; încă o dată n-are rost să-ţi spun, se 
ştie că un cal răznit mă lasă lângă hruba ta şi văzul faţa 
mea ţi-l minunează. 

Tot pe scurt, Clotaldo-acolo partea-aprins mi-o ia 


îndată, viaţa Regelui mi-o cere şi de Rege mi-e cruţată, iar 
Clotaldo, aflând şi cine-s, mă convinge să-mbrac iarăşi 
cuvenitul strai, slujind-o pe Estrella şi, isteaţă, să-l 
împiedic pe Astolfo de a nu şi-o face soaţă. 

Nu-ţi mai spun că iar acolo te-am uimit, şi încă o dată 
ca femeie, confundându-mi cele două chipuri iarăşi; 

ci vreau altceva: Clotaldo crede că-i nevoie-n ţară. 

Ca-nsoţindu-se, Astolfo şi Estrella să domnească, 
sfatu-i deci, vrăjmaş onoarei, este să renunţ la jalbă. 

Eu, văzând că tu, viteze 

Segismundo, cărui astăzi răzbunarea îţi surâde, cerul 
vrând din turn afară să răzbeşti, rupându-ţi lanţul, după 
ce-ntre ziduri fiară faţă de simţire fost-ai, faţă de durere 
piatră, şi să-nfrunţi cu arma-n mână patria şi pe-al tău tată, 
viu să te ajut, unindu-mi fala scumpă şi-arătoasă a Dianei 
cu armura de pe Palas, şi mă-mbracă şi zaimfuri, şi oţeluri 
şi-mpreună-mi sunt podoabă. 

Vajnic căpitan, de-aceea amândoi alături cată să 
oprim şi să desfacem nunta-aproape încheiată: 

eu, ca să nu mi se-nsoare cel ce soţul meu se cheamă, 
tu, ca nu cumva, unindu-şi statele, la îndoială, prin puteri 
mai mari, să pună lupta-ne victorioasă. 

Ca femeie, viu onoarea cu-ajutorul tău să-mi apăr, ca 
bărbat, ţi-aduc îndemnul să te baţi pentru coroană. 

Ca femeie mila-ţi caut când îţi cad umilă-n faţă. 

ca bărbat, mă pun în slujba-ţi, cot la cot cu-armata- 
ntreagă. 

Ca femeie-mbărbătare în jignirea-mi sper să capăt, 
de bărbat, ţi-aduc în sprijin spada mea şi-ntreaga-mi viaţă. 

Deci, gândeşte, ca femeie dacă azi ţi-s încă dragă, ca 
bărbat, am să-ţi închin moartea mea în lupta dreapta 
pentru onoare; şi-am să fiu, în disputa-i amoroasă. 

ţi femeie să mă jelui, şi bărbat setos de slavă. 

SEGISMUNDO 

(Dacă vis într-adevăr e, amintirea fă-mi să tacă. 

Doamne, căci atâtea lucruri n-au cum într-un vis să- 
ncapă. 

Ceruri, cine-ar fi în stare din acestea-ntreg să iasă, 


ori să nu ia-n seamă una! 

Nu-i mai groaznică-ndoială! 

Dacă vis mi-a fost grandorii din trecut, cum oare 
astăzi doamna aceasta îmi aduce mărturii fără tăgadă? 

N-a fost vis deci, ci aievea, iar de-a fost aievea - iată- 
ne-o grea nedumerire - cum se face că mi-l cheamă viaţa - 
vis? Oare-ntr-atâta vis şi glorie se-aseamăn, că-i crezută- 
nşelătoare gloria adevărată, iar cea-nehdpuită, certă? 

Oare şi-una şi cealaltă într-atâta-s de sărace, că 
plăceri şi văz se-ntreabă dens minciuni ori sunt aievea? 

Copia-ntr-atât să pară geamănă cu prototipul. 

că-ndoieli încap de-i calpă? 

De-i aşa şi dacă scris e să vedem cum se destramă 
maiestate şi putere, măreție, glorii, fală, să-nvăţăm măcar 
să prindem clipa ce ne e lăsată, căci doar ea ne dă 
plăcerea care-n vise ne desfată. 

În puterea mea-i Rosaura, sufletu-mi o-nalţă-n islavă, 
deci să folosim prilejul, peste legi iubirea treacă, paste- 
ncrederea şi-avântul ce să-mi îngenunche-o-ndeamnă. 

E un vis, şi-aşa fiind, să visăm norocul astăzi, că apoi 
năpasta vine. 

Dar cu propria-mi judecată vreau să mă conving că-i 
altfel? 

Dacă-i vis, trufie vană, cine-ar vrea, pe glorii-umane, 
gloria din cer să-şi piardă? 

Care bun trecut nu-i vis? 

Cine-n fericiri odată răsfăţat n-a zis în sine-şi 
amintindu-şi-le-n treacăt: 

am visat desigur toate câte le-am văzut? Şi dacă sunt 
dezamăgit şi ştiu placul că-i văpaie-naltă de-orice vânt ce 
suflă-asupră-i în cenuşă preschinriibată, s-alergăm spre ce 
e veşnic, căci nepieritoarea faimă nu stă-n somnul fericirii, 
nici într-al. măririi leagăn. 

Făr-onoare e Rosaura; 

ROSAURA 

Ce enigme! Cum să speri? 

Sufletu-mi de chinuri frânt mai lipsea să mi-l frământ 
cu răspunsuri în doi peri! 


dar un prinţ se cade toată să i-o dea, nu să i-o 
smulgă. 

Pe cel sfânt, am să i-o apăr şi-am să-mi cuceresc 
onoarea înainte de coroană! 

Dar să-ndepărtăm prilejul, prea-i puternic.) Sune- 
alarmă, azi având să dau şi lupta până umbrele nu- 
ngroapă, negre, razele de aur în adânca-verde apă. 

ROSAURA 

Sire, cum, te duci, şi gata? 

Nicio vorbă trista-mi soartă nu te-ndatorează-a-imi 
spune, nici nu crezi că-i meritată? 

Cum e cu putinţă, sire, sunt şi orb, să stai de piatră? 

Nici măcar nu-ntorci privirea? 

SEGISMUNDO 

În folosu-onoarei astăzi milă-ţi pot vădi, Rosaura, 
numai prin purtarea-mi aspră. 

Glasu-mi dacă nu răspunde, vreau onoarea să mi-o 
facă; 

nu-ţi vorbesc, dorind în locu-mi faptele-mi să-ţi 
glăsuiască; 

nici nu te privesc, fiindcă, am împrejurarea-amară, 
nu-ţi privească frumuseţea cel de-onoare vrând să-ţi vadă. 

(Iese. Intră Clarin.) 

CLARIN 

Doamnă, tu. aici, departe? 

ROSAURA 

Tu, Clarin? Dar unde-ai fost? 

CLARIN 

Într-un turn ţinut la post, să-mi ghicesc în cărţi de 
moarte. 

dacă-mi cade, da sau ba, că-n culori nenorocoase 
aşteptată ca un as e viaţa mea; pe-aici era să mă zboare-n 
cer o armă. 

rosaura 

Dar de ce? 

CLARIN 

Fiindcă ştiu taina ta şi, grijuliu, vrea Clotaldo... 

Dar ce larmă se aude? 


rosaura 

Ce-o fi încă? 

CLARIN 

Din palatu-asediat, pilc de oaste înarmat iese, hotărât 
să-nfrângă trupa prinţului sălbatic. 

ROSAURA 

Cum pot fi atât de laşă, încă-i lupta-i nepărtaşă, pe 
pământul strâmt jăratic să arunc, când răutatea azi îl 
umple, fără lege? 

(Iese. Se ascunde; se aude zăngănit de arme. 

Intră Regele, Clotaldo şi Asfolfo, fugind) 

Vai, bătut de soartă rege! 

Vai. părinte prigonit! 

CLOTALDO 

Oastea-ntreagă ţi-au zdrobit, fug de-a valma, fără 
lege. 

GLASURI, DE AFARĂ 

Vivat, de ne-nvins eşti, Rege! 

ALTE GLASURI DE AFARĂ 

Să trăiască libertatea! 

CLARIN 

Libertăţi şi regi trăiască! 

Să trăiască viaţă-aleasă, mie, zău că nici nu-mi pasă 
cum va fi să-mi socotească faptul că de azi încolo, nedorind 
să cad tot mesa, o să-mi joc ca Nero piesa, ce habar n-avea 
acolo: 

am de ce să şi oftez asta-i vorba: doar de mine. 

Voi privi, ascuns deci bine, bâlciul de pe meterez. 

Locul e ferit şi-i tare între stânci. Nici gând să poată 
moartea-a mă găsi vreodată, de-asta-i dau cu deştul mare. 

ASTOLFO 

Trădătorii-nvingători ies. 

basilio 

În bătălii de-aceste doar învingătoru-onest e, cei 
învinşi sunt trădători. 

Să fugim, Clotaldo, bine-i de sălbaticul, avan pumn al 
unui fiu tiran. 

(împuşcătură afară şi Clarin, rănit, se prăbuşeşte din 


locul unde stătea.) 

CLARIN 

Doamne, fie-ţi milă! 

ASTOLFO 

Cine-i biet ostaşul oropsit ce ne cade la picioare plin 
de sânge, cum îmi pare? 

CLARIN 

Sunt un om năpăstuit, ce, ferindu-mă de moarte, 
drept la ea m-am dus. Fugind să n-o văd, în drum cu jind 
mi-a ieşit; în nicio parte nu-i ungher de moarte-ascuns; 

fapt prin care se vădeşte că fugind de moarte- 
orbeşte, te şi vezi la dânsa-ajuns. 

Mergeţi, mergeţi cu speranţă iarăşi la măcel, pe loc, 
că-ntre arme şi în foc e mai multă siguranţă ca pe cel mai 
dosnic munte, căci pe lume cale nu e forţa sorții s-o răpuie 
ori asprimea să i-o-nfrunte; 

şi aşa, deşi fugiţi spre a vă mântui de moarte, 
moartea-n faţă nu-i departe, de vrea Domnul să muriţi. 

(Cade afară.) 

BASILIO 

Moartea-n faţă nu-i departe, de vrea Domnul să 
muriţi! 

Cât de bine, vai, ne-ndrumă şi orbire, şi greşeală spre 
cunoaştere mai bună leşu-acesta care glas dă vorbelor prin 
gura rănii şi umoarea îi dezleagă limba sângerând ce 
spune că strădania-i deşartă pentru om când cu mai nalte 
rosturi şi puterise-ncearcă; 

vrând să-mi scap de jertfe ţara şi de răzmeriţe, iată, 
am împins-o-n braţul celor de care credeam că scapă! 

CLOTALDO 

Soarta, sire, chiar de ştie toate căile, şi-l află şi pe cel 
ce dibuieşte printre stânci, nu-i creştinească hotărâre, nu, 
să-ţi spui că-ndârjirea-i nu se pleacă. 

Dimpotrivă, şi-nţeleptul ştie-a-nfrânge chiar şi soartă, 
iar durerea şi năpasta dacă tihnă nu-ţi. mai lasă, caută-ţi-o, 
sire, singur. 

ASTOLFO 

Doamne, iată o povaţă de la un bărbat cuminte şi de 


mult la vârsta coaptă; 

eu ţi-o spun ca tânăr aprig. 

Sire, aici, sub frunza deasă dintre munţi, un cal 
ascuns e, a zefirului odraslă: 

fugi cu el, iar eu într-asta îţi voi, sta-n ariergardă. 

BASILIO 

Dacă mor din voia sfântă sau de moartea mă adastă 
pe aici, eu vreau s-o caut, aşteptând-o faţă-n faţă. 

(Muzică de luptă. 

Și intră Segismundo şi toată suita lui.) 

SEGISMUNDO 

Undeva, adânc în munte, pe sub coama frunzei deasă 

Regele-i ascuns. Găsiţi-l! 

Nu rămâie fir de iarbă netrecut prin sita grijii, niciun 
trunchi şi nicio creangă. 

CLOTALDO 

Sire, fugi! 

BASILIO 

La ce bun oare? 

ASTOLFO 

Ce-ai de gând? 

BASILIO 

Astolfo, pleacă. 

CLOTALDO 

Ce vrei? 

Să-mplinesc, Clotaldo. 

Lecuirea-mi aşteptată. 

(Către Segismundo, căzându-i în genunchi.) 

Dacă-s cel pe care-l cauţi, la picioare-ţi cad, şi, iată, 
alb covor ţi-aştern sub ele cărunteţea-mi de zăpadă. 

Calcă-mi pe grumaz, coroana mi-o striveşte; ia-mi, 
împroaşcă-ani cuviinţa şi respectul; 

cinstea ţi-o răzbună, ia-mă rob şi fă ce vrei din mine, 
şi-n atâtea-asprimi deodată fie-i sorții dat prinosul, cerul 
spusa-şi împlinească. 

segismundo 

Curte nobilă a Poloniei, voi, la o minune rară martori 
azi, luaţi aminte, prinţul vostru-o să vorbească. 


Tot ce-i hotărât în ceruri şi pe tabla lor albastră scris 
de Dumnezeu c-un deget, cifre şi icoane maldăr pe atâtea 
file-albastre cu-aurite slove salbă, nu înşală, nici nu minte, 
ci ne minte şi ne-nşală cel ce. rău folos vişindu-i, le 
pătrunde şi le-ncearcă. 

Tatăl meu, ce printre noi e, de prezisa-mi fire neagră 
vrând să scape, pân’ la urmă m-a făcut din om o fiară, şi, 
de unde prin născare, prin obârşia-mi aleasă, prin 
mărinimosu-mi sânge, prin purtarea mea vitează i-aş fi fost 
un fiu cuminte şi umil, ajunse-o viaţă cum am dus şi o atare 
creştere, ca să-mi prefacă firea în porniri câinoase: 

bună cale să le-oprească! 

Dacă unui om i-ai spune: 

„O neomenească fiară te va omori”, ce credeţi, 
cugetând cumva că scapă, o va deştepta, de doarme? 

Dacă-i spui: „Această spadă, ce o porţi încinsă, 
moarte îţi va da”, i-ar fi deşartă prevederea şi-apărarea să 
şi-o tragă-atunci din teacă îşi să-şi pună pieptu-n vârfu-i. 

Dacă-i spui: „În sâni de apă ţi-este scris să-ți ai 
mormântul cu zidiri de-argint podoabă”, rău ar face-n larg 
pornind-o marea tocmai când răscoală trufaşă, munţi 
crunţi de-omături, munţi turbaţi de sticlă-n slavă. 

s-a întâmplat asemeni celui ce, de către o fiară 
încolţit, o şi trezeşte; 

celui ce-nfricat de spadă, goală-o ţine-n mâini, şi 
celui cui de vijelii i-e teamă. 

Însă chiar de-ar fi - aflaţi-o - rău-mi adormită fiară. 

Spadă potolită furia-mi, şi asprimea-mi apă calmă, nu 
cu răzbunare soarta poţi s-o-nvingi, sau cu prigoană, mai 
degrabă - aşa o zgândări; 

Iar de vrei stăpân pe soartă să-ţi devii, cu cumpătare 
şi prudent atunci te poartă. 

Nu-ţi fi paznic bănuielii înainte de năpastă, 
preîntâmpinând-o; chiar de-ai putea, de bună seamă, s-o 
fereşti umil, vei face-o tot abia când te-mpresoară 
întâmplarea, căci pe-aceasta nu-i nimic din drum s-o- 
ntoarcă. 

Pildă-acest spectacol fie, rar, şi-această fără seamăn 


minunare, groaza aceasta şi miracolul: 

Icoană nu-i altundeva mai cruntă, după-atâtea griji, şi 
pază, ca-n genunchi căzându-mi tata şi-un monarh lipsit de 
vază. 

Ceru-a dat sentinţa aceasta: 

cât a vrut s-o stăvilească, n-a putut; să pot eu oare, 
mai sărac în frunte albă, în ştiinţă şi-n virtute, s-o înfrâng? 

Sus, doamne, lasă, mâna dă-mi, şi deşi cerul astăzi 
din belşug ţi-arată c-ai ales greşită calea să-l învingi, umil 
aşteaptă răzbunarea ta, grumazu-mi: 

la pământ îţi cad în faţă. 

BASILIO 

Fiule - de gestul nobil ce îl faci, a doua oară zămislit 
în sânu-mi -, prinţ eşti. 

Ţie laur, ţie slavă ţi se cade; 

tu învins-ai; faptele să-ţi dea coroană. 

TOŢI 

Să trăiască Segismundo! 

SEGISMUNDO 

Pentru că victorii-aşteaptă vitejia-mi, mari şi multe, 
azi cu cea mai grea să-nceapă: 

Impotriva-ani. Fie-Astolfo soţ Rosaurei, azi, îndată, 
căci îi datorează-onoarea şi-s chezaş să i-o plătească. 

ASTOLFO 

Da, e-adevărat, mi-e mare datoria, dar ia seamă că ea 
nu-şi cunoaşte neamul, şi-njosire este gravă să mă-nsor cu 
o femeie... 

CLOTALDO 

Nu mai spune, taci, aşteaptă; 

căci e nobilă Rosaura ca şi tine, şi-am s-o apăr şi cu 
spada de-i nevoie, pentru că-i fiica-mi, iată. 

ASTOLFO 

Ce? 

CLOTALDO 

Voiam întâi soţie nobilă şi onorată să o văd, spre a da- 
n vileag. 

Lungă e povestea toată, dar, oricum, fiică-mii este. 

ASTOLFO 


De-i aşa, îmi ţiu cuvântul. 

SEGISMUNDO 

Nevrând a rămâne-Estrella nicidecum nemângâiată, 
şi văzând un prinţ că pierde şi viteaz, şi plin de faimă, 
însumi eu, cu mina mea, îi voi da. un soţ îndată, care-n 
merite şi-avere dacă nu-i. mai sus, pe-o treaptă-i. 

Mina dă-mi-o. 

ESTRELLA 

Fericirea în câştig o să mă scoată. 

SEGISMUNDO 

Pe Clotaldo, ce leal tatăl mi-a slujit, l-aşteaptă 
braţele-mi, cu răsplătirea ce-ar dori să mi-o mai ceară. 

PRIMUL SOLDAT 

Dacă ce-i ce nu-ți. slujiră au atât, mie, unealtă a 
pornirii ţării, mie, ce din turn te-am smuls afară, mie ce-mi 
vei da tu oare? 

SEGISMUNDO 

Turnul, şi ca niciodată viu. să nu mai ieşi de-acolo, ai 
să stai închis sub pază, că de trădători nevoie nu e după ce 
trădară. 

BASILIO 

Mintea-ţi admirăm cu toţii. 

ASTOLFO 

Cât e firea-i de schimbată! 

rosaura Ce-nţelept şi cu măsură! 

SEGISMUNDO 

Ce e de mirare, dascăl de mi-a fost un vis și încă mai 
tresar şi-acum de spaimă c-am să mă trezesc în vechea-mi 
carceră întunecată, iar? Şi chiar de nu-i, ajunge şi în vise 
doar scapără, căci aşa-am aflat că totu-n fericirea 
omenească piere ca-ntr-un vis la urmă, îşi de-aceea clipa 
de-astăzi vreau s-o folosesc, cât ţine, implorând iertarea 
voastră pentru ce-am greşit, căci lesne cei cu suflet nobil 
iartă. 


